U Antaliji otovoren konzulat Srbije\nAvgust 19, 2018 15:37\nKonzulat Srbije nalazi se u Hotelu Regnum u Beleku, u neposrednoj blizini antalijskog aerodroma, a na čelu konzulata biće Fikret Ozturk. Konzulat je otvoren kako bi pružao pomoć i konzularnu zaštitu našim građanima koji borave u antalijskoj regiji, navodi se u saopštenju Ministarstva spoljnih poslova.\nMinistri Srbije i Turske su zatim na sastanku razmotrili bilateralnu saradnju i regionalna pitanja i zajednički ocenili da su bilateralni odnosi na zavidnom nivou. Podsticaj tome dao je lični odnos dva predsednika, a tu potvrdu su dobili i u vrlo frekventnoj razmeni poseta na najvišem nivou.\nNa sastanku je ponovljeno i da je ekonomska saradnja posledično doživela svoj uspon i sada trgovinska razmena iznosi milijardu dolara na godišnjem nivou, a cilj je podići je u najskorije vreme na tri milijarde, navodi se u saopštenju MSP. Srbija i Turska imaju visok stepen podudarnosti u stavovima po nizu međunarodnih pitanja, kao i da treba nastaviti zajednički rad u cilju poboljšanja položaja obe države na međunarodnom planu, ocenjeno je na sastanku.\nBorba protiv terorizma, otvaranje kulturnih centara i saradnja u oblasti investicija, samo su neka od polja na kojima će se produbljivati dalja saradnja. Turska agencija Anadolija je prenela Dačićevu izjavu da Srbija nikada neće biti deo nikakve koalicije onih koji žele da rade protiv Turske, uključujući i neke od ovih organizacija koje se nalaze u našoj zemlji, ali i regionu.\n"Srbija nikada neće pružati utočište nekome ko bi se borio protiv turskih interesa, turske države i naših turskih prijatelja", izjavio je Dačić.\nŠef srpske diplomatije podseća da u Turskoj postoji veliki broj građana koji vode poreklo iz Srbije, a takođe u Srbiji postoji i "jedan broj Turaka, ali i muslimanskog stanovništva, bilo da se oni zovu Bošnjaci ili muslimani, koje ima posebne simpatije prema Turskoj".\nInače, broj turista iz jedne u drugu zemlju je u stalnom porastu, a sada iznosi oko 100.000 turskih turista u Srbiji i 140.000 srpskih u Turskoj, što su takođe pokazatelji produbljivanja odnosa i uspona bilateralne saradnje i međusobnog razumevanja.


Zbog Ivermektina 18 lekara pred Sudom časti, mogu izgubiti i licencu | Slobodna reč\nZbog Ivermektina 18 lekara pred Sudom časti, mogu izgubiti i licencu\nBEOGRAD – Lekarska komora Srbije (LKS) donela je odluku da pred Sudom časti pokrene postupak protiv 18 lekara koji su prethodnih nedelja u javnosti za prevenciju i lečenje infekcije virusom COVID-19 preporučivali lek protiv parazita “ivermektin”, iako on za to nije odobren u Srbiji, objavio je portal Raskrikavanje. Krajem prošle nedelje je i Medicinski fakultet zvanično upozorio da ovaj lek, primarno namenjen životinjama, nije efikasan u lečenju kovida.\nPrema navodima portala Raskrikavanje, nakon pokretanja postupka pred Sudom časti, prema statutu LKS, ovi lekari mogu dobiti javnu opomenu, novčanu kaznu u visini do 20 odsto prosečne mesečne plate u Srbiji ili privremeno oduzimanje licence.\nZa oduzimanje licence je, podsetili su ranije iz LKS, svako pružanje zdravstvene zaštite van zdravstvene ustanove, bilo da se radi o javnim ili privatnim ordinacijama, što je propisano Zakonom o zdravstvenoj zaštiti.\nDezinformacije o upotrebi “ivermektina”, sredstvu protiv parazita širokog spektra, za koji Svetska zdravstvena organizacija ističe da se radi o primarno veterinarskom leku koji se samo u konkretnim slučajevima, u preciznim dozama i uz nadzor lekara koristi u humanoj medicini, poslednjih nedelja masovno su se širile najviše društvenim mrežama i putem Viber grupe “LRNE – ivermektin preporuke”.\nNeutemeljene informacije o delotvornosti veterinarskog leka o delotvornosti protiv kovid infekcije i učešće u pomenutoj Viber grupi, kao i promovisanje istog, koštale su funkcije načelnika kardiologije na Klinici za pedijatriju u Nišu Boška Bjelakovića, koji je smenjen pre nekoliko dana.\nJedna od najaktivnijih članica bila je i profesorka Medicinskog fakulteta Valentina Arsić Arsenijević, koja se nakon zvaničnog stava Medicinskog fakulteta o ovom leku za životinje povukla iz grupe.\nInače, Medicinski fakultet je javno upozorio na upotrebu ovog leka pozivajući se na mišljenja Instituta za mikrobiologiju i imunologiju Srbije i Klinike za infektivne bolesti.\n“Zbog brojnih komentara koji su se u poslednje vreme pojavljivali u medijima vezano za primenu preparata ivermektin u lečenju COVID – 19 infekcije, Dekanski kolegijum Medicinskog fakulteta u Beogradu je smatrao da naš Fakultet, kao ustanova najvišeg nacionalnog značaja, treba da reaguje” – navodi se u saopštenju koje prenosi Radio Slobodna Evropa.\nObjavili su ekspertska mišljenja pomenutih institucija, u kojima se navodi da lek ne treba primenjivati u lečenju kovida, i podsećaju da je Agencija za lekove i medicinska sredstva jedina institucija koja je ovlašćena za izdavanje dozvola za stavljanje u promet isključivo kvalitetnih, bezbednih i efikasnih lekova i medicinskih sredstava.\nU bolnici zbog lečenja na svoju ruku\nOvaj lek nije odobren za lečenje kovid bolesnika niti u Srbiji, niti u svetu od bilo koje relevantne zvanične zdravstvene institucije, navodi Radio Slobodna Evropa. Neke od nuspojava kada se uzima na svoju ruku su osip, mučnina, povraćanje, dijareja, bol u stomaku, oticanje lica ili ekstremiteta, vrtoglavica, nagli pad pritiska itd.\nAmerička Agencija za hranu i lekove je još početkom godine dobila više izveštaja o COVID pacijentima kojima je bila potrebna pomoć, uključujući i hospitalizaciju, nakon što su se samoinicijativno lečili ivermektinom.\n“Lekovi za životinje se razlikuju od onih za humanu upotrebu jer je koncentracija leka koji leči životinje poput konja ili krava mnogo jači” – upozorava FDA.\nPrethodni članakHapšenja zbog lažnih PCR testova\nSledeći članakPosle 8 uveče za kafiće, restorane i kladionice neophodne propusnice


NVO„Da zaživi selo” podijelilo plastenike i sadnice ljekobilja za 20 učesnica projekta – Pljevaljske novine\nPočetna / Vijesti / Društvo / NVO„Da zaživi selo” podijelilo plastenike i sadnice ljekobilja za 20 učesnica projekta\nNVO„Da zaživi selo” podijelilo plastenike i sadnice ljekobilja za 20 učesnica projekta\nPljevaljske Novine jun 9, 2020\tDruštvo, Vijesti Ostavite komentar 772 Pregledi\nU ponedjeljak 08.06. dato je na korišćenje 20 plastenika ženama sa područja opštine Pljevlja od strane NVO „Da zaživi selo“ u okviru projekta „Obuke za sakupljanje i proizvodnju ljekovitog, aromatičnog i začinskog bilja“. Dobitnice su učesnice obuka na osnovu prethodno raspisanog konkursa i postavljenih kriterijuma. Obuke u okviru pomenutog projekta su privremeno bile prekinute zbog pandemije koronavirusa i zabrane okupljanja. Sa popuštanjem mjera obuke će biti nastavljene, a organizovane i studijske posjete.\nPrethodno je učesnicama projekta podijeljen sadni materijal ljekovitog bilja pa se očekuje njegov uzgoj u dobijenim plastenicima.\nProjekat realizuje NVO „Da zaživi selo“, a finansira Evropska unija u okviru projekta FORS Montenegra Green Economy for Advanced Region/Zelena ekonomija za razvoj regiona. Projekat u Crnoj Gori sufinansira Ministarstvo javne uprave.\nOpšti cilj projekta je ekonomsko osnaživanje seoskih domaćinstava kroz program osposobljavanja žena za tržište rada u oblasti ljekobilja, aromatičnog i začinskog bilja. Realizacijom projekta stvaraju se preduslovi za osamostaljivanje i osposobljavanje žena za proizvodni proces u poljoprivredi (ljekobilje) kao i povećava nivo znanja o ljekobilju i mogućnosti za pokretanje biznisa ili proizvodnje i sakupljanja kao dodatnog prihoda.\nDa zazivi selo podjela plastenika\t2020-06-09\nKljučne rečiDa zazivi selo podjela plastenika\nPrethodna POTPISAN UGOVOR ZA EKOLOŠKU REKONSTRUKCIJU TE „PLJEVLJA“\nSledeća Opština Pljevlja izabrana za realizaciju pilot projekta: Softver za administriranje lokalnih javnih prihoda\nSjutra u 11 sati na fejsbuk stranici Pljevaljskih novina, organizujemo, uživo „live stream“, javnu debatu …\nRadost badnjaka ispred crkve Svete Petke\nPotoci se okitili sa 19 medalja


U Novi duvanski kombinat uložili 20,5 miliona eura | Ekonomist\nby Redakcija - 08/06/2019 08/06/2019 0\nKompanija BMJ Industries iz Ujedinjenih arapskih emirata je za tri godine od februara 2016. do 15. marta ove godine uložila u Novi duvanski kombinat (NDKP) 20,5 miliona eura, navodi se informaciji o realizaciji ugovora o dokapitalizaciji NDKP-a, koju je u četvrtak usvojila Vlada.\nNa osnovu revizorskog izvještaja konstatovano je daje kompanija BMJ Industries ispunila obaveze predviđene ugovorom o dokapitalizaciji i prihvatila inicijativu arapskog investitora koja se odnosi na prodaju preostalih 1,45 odsto akcija u ovom privrednom društvu, koje su u vlasništvu Vlade, prenosi Pobjeda.\nU izvještaju nezavisnog revizora Ernst&Young od 10. aprila utvrđeno je činjenično stanje ukupnih ulaganja, koje je investitor izvršio po ugovoru o dokapitalizaciji u periodu od 15. februara 2016. do 15. marta ove godine u ukupnom iznosu od 20,5 miliona eura kaže se Vladinom dokumentu.\nUgovor su u februaru 2016. godine potpisali predstavnici Vlade i glavnog grada sa investitorom kompanijom BMJ Industries. Arapska kompanija je prije tri godine jedina dostavila ponudu na šesti tender za privatizaciju, odnosno dokapitalizaciju NDKP i ponudila ulaganja od 20 miliona eura u periodu od tri godine.\nU Vladinoj informaciji navodi se da je arapska kompanija dostavila informaciju da je u NDKP do 15. aprila zaposleno 56 radnika na neodređeno vrijeme. U informaciji je navedeno da će u tekućoj godini biti radno angažovano još 20 radnika za potrebe organizovanja procesa rada u dvije smjene, a da će nakon završetka radova na izgradnji postrojenja za primarnu proizvodnju biti potrebe i za dodatnim brojem radnika.\nU Vladinom dokumentu se podsjeća da je Vlada u februaru ove godine donijela zaključak o povlačenju cjelokupnog nenovčanog uloga, unijetog u NDKP i dala saglasnost da se po tom osnovu poništi 4,48 miliona akcija ovog preduzeća, koje su u njenoim vlasništvu i srazmjerno umanji kapital kompanije.\nOvaj zaključak je realizovan odlukama Skupštine akcionara NDKP-a, a nakon poništavanja akcija po osnovu nenovčanog uloga Vlada u valsničkoj strukturi ovog preduzeća učestvuje sa 270.543 akcije, nominalne vrijednosti od jedan euro, što odgovara vrijednosti njenog novčanog uloga, unijetog u ovu kompaniju.\nU Vladinom dokumentu se navodi da je prihvaćena inicijativa arapske kompanije da otkupi ovih 270.543 akcije od Vlade. Inicijativu za otkup 1,45 odsto akcija u NDKP pokrenula je firma Grand Internacional iz Dubaija, koja je u stoodstotnom vlasništvu Ahmeda Ibrahima Hamdan Bkairata, koji je vlasnik BMJ. Između BMJ i Grand Internacionala je ranije potpisan ugovor kojim Grand preuzima sva prava i obaveze iz Ugovora o dokapitalizaciji NDKP-a. Tim ugovorom je predviđena solidarna odgovornost BMJ za ispunjenje svih obaveza iz ugovora o dokapitalizaciji.\nSkromnost je vrlina: Poslanici u Švedskoj nemaju savjetnike, službena vozila i šofere


Planine - Srbija smestaj\nPrelepe srpske planine daju poseban šarm domaćoj turističkoj ponudi. Poseta planinama poput Zlatibora, Tare, Zlatara, Kopaonika, Stare Planine, Divčibara, Rudnika i drugih, biće nezaboravno iskustvo tokom koga ćete se konačno nadisati čistog planinskog vazduha i na kratko pronaći utočište od gradske gužve i buke. Srpske planinske lepotice putnicima nemernicima nude obilje netaknute prirode, mnoštvo planinskih izvora, tradicionalna jela, i nadasve srdačno gostoprimstvo srpskih domaćina. Smeštajni kapaciteti su brojni i raznovrsni, tako da gostima na raspolaganju stoje luksuzni hoteli, apartmanski kompleksi, vile, seoska domaćinstva i tradicionalne brvnare.\nNa čelu parade se nalazi Zlatibor, koji nosi epitet najposećenije srpske planine. Turistička ponuda Zlatibora je dostigla impresivne razmere, a kreće se u rasponu od nesvakidašnjih čuda prirode, kao što su Stopića pećina, Gostiljski Vodopad, Etno-selo Sirogojno i Dobroselički Prerast, preko prelepih jezera i kupališta do najmodernijih zabavnih sadržaja poput Dino parka, Avantura parka, paraglajdinga i zip-line-a. Tokom zimskih meseci, turisti pohode Ski-centar Tornik, u okviru koga skijašima stoje na raspolaganju četiri staze, dok se do vrha penju modernim šestosednim žičarama.\nKada je o izboru smeštaja reč, Zlatibor može da se pohvali bogatom i raznovrsnom ponudom smeštaja. Osim luksuznih hotela, među kojima prednjače Hotel Mona, Hotel Tornik, Hotel Olimp, Hotel Palisad i Hotel Dunav, turisti mogu odsesti i u brojnim vilama, apartmanima, seoskim domaćinstvima i vikendicama.


Časopis Industrija :: Upućen poziv industriji da doprinesu primeni Direktive o industrijskim emisijama u Srbiji\nDanas je u Privrednoj komori Srbije predstavljen projekat kojim se nastavlja rad na primeni Direktive o industrijskim emisijama u Srbiji, 75/2010/EU, čime se pruža izuzetno značajan doprinos pripremama za otvaranje Poglavlja 27 i uspostavljanje evropskih standarda u zaštiti životne sredine.\nProjekat „Implementacija Direktive o industrijskim emisijama u Srbiji“koji sprovodiMinistarstvo zaštite životne sredine u saradnji sa Centrom za čistiju proizvodnju Tehnološko-metalurškog fakulteta BU, finansijsku pomoć Kraljevine Švedske i podršku Privredne komore Srbije,odgovara na izazove koje postavlja najzahtevnija i najkompleksnija direktiva za Poglavlje 27.\nDirektiva o industrijskim emisijama odnosi se na skoro sve oblasti privrede, naročito oblast energetike, metalske i hemijske industrije i poljoprivrede, odnosno prehrambene industrije, a njena primena obuhvata 227 postrojenja, od čega 93 farme u Srbiji.\nU onom obimu u kom se industrijski sektor blagovremeno uključi i dostavi podatke potrebne za utvrđivanje specifičnog plana implementacije Direktive o industrijskim emisijama, zavisiće uspeh pregovaranja i otvaranja Poglavlja 27.\n„Srbija se opredeljuje za put koji nas vodi ka priključenju bogatijem, razvijenom svetu, a kojom brzinom ćemo ga preći, zavisi isključivo od nas. Privreda je naš značajan partner -industrija je oblast koja najviše zagađuje životnu sredinu, ali ujedno i najveći investitor očuvanja životne sredine i prirode.“ rekao je ministar zaštite životne sredine Goran Trivan na skupu. „Projekat primene Direktive o industrijskim emisijama u Srbiji je toliko koristan za Srbiju, da su njegovi rezultati i posledice nemerljivi. On doprinosi razvoju i afirmaciji naše privrede, a ujedno boljoj životnoj sredini i zdravlju ljudi. Ukoliko se u industrijskom sektorublagovremeno ne prilagode svetskim standardima proizvodnje sa aspekta zaštite životne sredine, unapred će izgubiti svetsku tržišnu utakmicu.\nZato apelujemo na privredne subjekte da se odazovu našem pozivu i dostave potrebne podatke, u ciljuprimeneDirektive i uspeha u pregovaranju za otvaranje Poglavlja 27. To je u interesu i samih privrednih subjekata, i Srbije u celini“ istakao je Trivan.\n„Ukoliko se na vreme ostvare ovi ciljevi, to će omogućiti da izbegnemo greške koje su činile druge zemlje iz našeg okruženja u procesu pridruživanja EU,koje su ih mnogo koštale. Zahtevi Direktive su visoki, ali uz znanje, kompetenciju i upornost koje Srbija poseduje, industrija može da dosegne evropske standarde proizvodnje koji čuvaju životnu sredinu“ zaključio je ministar.\nProjekat „Implementacija Direktive o industrijskim emisijama u Srbiji“je nastavak podrške koju Kraljevina Švedska pruža Srbiji u sprovođenju programa integrisanih dozvola. „Švedska u potpunosti podržava Srbiju na njenom putu za uključivanje u Evropsku uniju. Samo tokom poslednje četiri godine Švedska je Srbiji dodelila 12 miliona evra za projekte u oblasti životne sredine.\nProjekat „Implementacija Direktive o industrijskim emisijama u Srbiji“doprineće dapostane konkturentnija na međunarodnom tržištu, ali i zdravija i ekološki čistija zemlja. Ciljevi koji se ostvaruju ovakvim projektom nisu usmereni samo ka čistijoj, već i efikasnijoj proizvodnji, i otvaraju nove razvojne perspektive, nova radna mesta“, rekao je ambasador Kraljevine Švedske u Beogradu Jan Lundin.\nProjekat„Implementacija Direktive o industrijskim emisijama u Srbiji“ predstavlja nastavak aktivnosti na uspostavljanju održivog pristupa za primenu Direktive o industrijskim emisijama u postrojenjima, i trajaće do 2020. godine, a ukupna vrednost prve i druge faze iznosi 2,3 miliona evra.\nVideo-materijal sa skupa možete preuzeti sa http://www.infobiro.tv/


Srbija – Strana 18 – RTV SUNCE Arandjelovac\nHome » Srbija (page 18)\nZbog korone poskupeli troškovi putnog osiguranja\nOdlazak na odmor ove sezone zbog pandemije imaće i dodatni trošak osiguranja kako bi putnici na destinacijama mogli da, u slučaju obolevanja, dobiju neophodnu zdravstvenu pomoć. Uz uobičajeno putno zdravstveno osiguranje, većina osiguravajućih kuća je već pripremila pakete koji se doplaćuju uglavnom 50 odsto od vrednosti osnovnog osiguranja\nProsečna potrošačka korpa za deset godina poskupela 86 odsto\nPrema podacima iz decembra prošle godine, ne preterano rasipnoj porodici trebalo je 74.057 dinara da pregura mesec. Prosečnoj plati je do ovog iznosa nedostajalo – skoro 8.000 dinara. Korpa je danas teža 86 odsto, a zarada u dinarima, prema statisti veća – 67 odsto. Gledano u evrima, u proseku zarađujemo 54 odsto više.\nSkupština Srbije usvojila je tri zakona za sprovođenje trećeg paketa pomoći građanima i privredi za ublažavanje posledica pandemije korona virusa, koji će omogućiti isplatu 60 evra svim punoletnim građanima koji se za tu pomoć prijave. Usvojeni zakoni omogućiće i bankarske garantne šema čiji je cilj poboljšanje privrednog ambijenta kako bi se ublažile posledice pandemije korona virusa po privredu Srbije.\nOpada broj obolelih, ali to ne znači da treba da se opustimo i da smo rešili problem. Da bi se ovaj broj smanjivao, moramo da nastavimo sa vakcinacijom i sa pridržavanjem mera, rekao je ministar zdravlja Zlatibor Lončar. Prema podacima e-Uprave, u vakcinaciji prednjače beogradske opštine gde procenat vakcinisanih iznosi i preko 55 odsto, dok je najmanji odziv građana u ...\nTačno u osam časova, u ponedeljak ujutru, granice sa Grčkom, za naše državljane biće zvaničo otvorene. Za sada naši građani neće moći da se kreću po Grčkoj, već će biti obavezni da idu samo u mesto gde su rezervisali smeštaj. Srpski putnici mogu da pređu na dva granična prelaza sa Bugarskom – Promahonas i Nimfeja. Sve ovo vazi do 14.maja. ...\nRebalansom budžeta izdvojeno je još 100 miliona dinara za nove turističke „čekove“, u vrednosti od 5.000 dinara, kako bi motivisali građane da letuju u našoj zemlji. Za ovu godinu, bilo je opredeljeno 100.000 vaučera i oni su razdeljeni već početkom februara.\nUsled velike potražnje za građevinskim materijalom zbog masovnije izgradnje stanova i puteva, skočile su i njegove cene. Gvožđe je poskupelo za 40 odsto, a neki termoizolacioni materijali i do 70 odsto. Zbog visoke cene cementa u Srbiji, isplativije je uvesti iz zemalja regiona, a još jeftinije iz Rusije i to za 30 odsto.\nStrana 18 of 222« Prva...10«1617181920\t»\t304050...Poslednja »


Bujanovac: Lokalne zajednice sa projekt-predlozima, Veliki Trnovac i Končulj zadovoljni realizacijom (video) | Portali informativ - Titulli\nU opštini Bujanovac funkcionišu 29 lokalnih zajednica za koje opštinski buđet izdvaja sredstva za tehničku podršku pri realizaciji projekata na osnovu zahteva svake zajednice.\nSeljami Mustafa, Sekretar Skupštine opštine je istakao za Titulli.com da je opština Bujanovac broji 29 lokalnih zajednica koja konkurišu sa projektima pre izrade godišnjeg buđeta.\n"Lokalne zajednice iznesu svoje prioritete za realizaciju pojedinih projekata u periodu raspodele buđeta i u okviru normalnog ostvaruju svoje projekte", rekao je Mustafa.\nPrema njegovim rečima, za 2018. godinu iz opštinskog buđeta za mesne zajednice je predvidjeno oko 3 miliona i 900 hiljada dinara za tehničko poslovanje.\n"Ovaj iznos dodeljen je samo za tehničke troškove lokalnim zajednicama dok za ostvarivanje projekata finansijska sredstva se dodeljuju na osnovu projekata i zahteva koja lokalne zajednice čine i na osnovu prioriteta utvrdjenih od strane opštine", rekao je Mustafa.\nOn je rekao da se nisu svi zahtevi lokalnih zajednica sprovodili u prethodnim godinama, ali je gradonačelnik Šaip Kamberi pogledao koji su zahtevi prioritetni i verujem da je implementacija projekata zadovoljavajucÌa.\nNa osnovu buđeta opštine Bujanovac za 2018. godinu planirana su oko 181 miliona dinara za infrastrukturne projekte u svim lokalnim zajednicama, uključujucÌi i grad Bujanovac.\nLokalna zajednica Veliki Trnovac, jedna od najvecÌih u opštini, podnela je projekte koji su u interesu stanovnika i zadovoljni su do sada realizacijom.\nAgim Haljiti, Predsednik mesne zajednice Veliki Trnovac je rekao da je u novembru 2017. godine podneo zahteve ali to ne znači da će se svi realizovati, nego cÌe se uzeti u obzir oni projekti koji su od vitalnog značaja za gradjane Velikog Trnovca.\n"Verujem da će se barem polovina naših zahteva odobriti od strane Skupštine opštine i da će prelaskom projekata u programu buđeta oni biti realizovani 100%", rekao je on.\nOn je takodje rekao da je delimično zadovoljan finansiranjem od strane opštinskog buđeta na osnovu svog kapaciteta za finansiranje projekata.\nHaliti je sa velikim zadovoljstvom izjavio da su vecÌ realizovana dva projekta od velike važnosti za mesnu zajednicu Veliki Trnovac, kanalizaciona mreža i korita reke.\nZadovoljan implementacijom projekata je takodje i Zilćeflji Šerifi, Predsednik lokalne zajednice Končulj koji je rekao da skoro svake godine najmanje se realizuju po dva projekta u infrastrukturu.\n"U 2017. godinu u mesnu zajednicu Končulj do decembra svi projekti su realizovani. Dva projekata za asfaltiranje dva puteva su završeni a u 2018. godini smo tražili nove projekte”, rekao je u razgovoru za Titulli.com, Zilćeflji Šerifi.\nZa mesec mart 2018. godine od strane Skupštine opštine su raspisani izbori u svim lokalnim zajednicama i očekuje se da cÌe u roku od dva meseca mesne zajednice imati nova rukovodstva, a zatim će one stvarati most izmedju zahteva gradjana i opštine. / Titulli.com /


Bivši izvršni direktor zagrebačkog Dinama, Zdravko Mamić, uhapšen je na području Međugorja, saznaje hrvatski Žurnal iz policijskih izvora.\nŽupanijski sud u Osijeku, koji je Mamića prvostepeno osudio na šest i po godina zatvorske kazne, raspisao je domaću i međunarodnu poternicu te izdao poseban nalog za njegovo hapšenje na području zemalja Evropske unije. Dan uoči izricanja presude Zdravko Mamić je prešao na teritoriju Bosne i Hercegovine.\nPodsetimo, Bosna i Hercegovina ima sa Hrvatskom potpisan ugovor po kojem je u nekim slučajevima moguće izručenje osoba po poternici iz Hrvatske, moguća je i obnova postupka pred hrvatskim sudom ili izdržavanje zatvorske kazne u BiH, ali sve zavisi od vrste krivičnog dela kao i vremena njegovog izvršenja. Sporazum između dve zemlje potpisan je 2012. godine, a Mamić se tereti za dela iz 2008. i 2009.godine, pa bi prema tumačenjima pojedinih pravnih stručnjaka to značilo da on ne može biti izručen Hrvatskoj.\nIZA REŠETAKA Mamić: Hapšenje je proteklo mirno, izjasniću se protiv izručenja Hrvatskoj\nPored Zdravka Mamića osuđeni su njegov brat Zoran Mamić (4 godine i 11 meseci), potom poreznik Milan Pernar (4 godine i 2 mjeseca) te bivši direktor Dinama Damir Vrbanović (3 godine) koje je Ured za suzbijanje korupcije i orrganizovanog kriminala (USKOK) teretio za utaju poreza i skrivanje za više od 15 miliona evra, javlja Žurnal.


Tanjug 11. maja 2021. 09:32\nBEOGRAD – Cilj projekta Prestonica kulture Srbije 2023. je da dobijemo još neki grad koji će biti vidljiv i da tako decentralizujemo kulturu, a u taj grad će dolaziti i domaći i strani gosti, rekla je danas ministarka kulture i informisanja Maja Gojković.\nOna je istakla da se koncept oslanja na dugu tradiciju prestonice kulture Evrope, što će Novi Sad biti tokom 2022. godine.\n„Tu će biti izbor gradova i opština koje imaju najbolje i kulturne i turističke potencijale. Beograd i Novi Sad su isključeni, a prvu prestonicu kulture Srbije izabraćemo u septembru“, rekla je Gojković za TV Pink.\nDodala je da postoji i konkurs Gradovi u fokusu, za koji je ove godine izdvojeno 350 miliona dinara što je znatno više nego ranije.\nIstakla je da tu postoji veliko interesovanje gradova i opština kojih konkuriše i po 75 gradova i opština.\n„Lokalne samouprave tu se bore za svoje mesto a ima divnih ideja“, rekla je Gojković i kao primer navela Paraćin, koji je dobio podršku za muzej stakla gde će biti spojeno industrijsko nasleđe i kulturne potrebe.\nMinistarstvo je pokrenulo i popis dvoraca u Srbiji koji su često zapušteni, kazala je ona.\nNavela je primer dvorca Fantast koji propada, jer je firma koja je brinula o njemu u stečaju, a restitucija dugo traje.\n„Trebalo bi to da se reši i da pripadne Matici Srpskoj“, rekla je Gojković.\nGovoreći o tvit Biljane Lukić u kome se pominje Predrag Sarapa koji je Ministarstvo osudilo, ona je istakla da se ne smeju praviti podele novinara na podobne i nepodobne.\n“ Ministarstvo ima radnu grupu za bezbenost novinara koja će reagovati uvek kada neko verbalno ili na drugi način ugrožava sigurnost novinara“, rekla je ona.\nGojković je ocenila da Dragan Đilas i njegova stranka dele novinare na podobne i nepodobne.\nO predlogu da se paralelno uređuju informativne emisije na javnom servisu, ministarka je rekla da nije vredan komentara.\n„Ne znam kako da prokometarišem tu i ideju da Đilasova televizija dobije nacionalnu frekfenciju. To su opasni predlozi za novinarstvo, nema to nigde u svetu“, rekla je Gojković.


Umetnost Archives - MAMIN SVET\nHome Tags Posts tagged with "Umetnost"\nŠkolica klasičnog baleta Ana Pflug, nalazi se u Resavskoj 28 u Beogradu i organizuje časove baleta za decu uzrasta od tri do 11 godina. Više informacija o školi možete naći…\nby Angelina Radulović 15. oktobra 2013.\nBaletski studio Adagio je savremena baletska škola koja u svom radu koristi tehnike modernog i džez baleta. Polaznici studija aktivno učestvuju na raznim baletskim koncertima, a u svakoj sezoni održe …\nby Angelina Radulović 8. marta 2013.\nStudio glume „Maska“ ima više od 250 članova, koji su podeljeni u grupe prema uzrastu. Časovi su jednom nedeljno, vikendom. Polaznici osim glume vežbaju i osnove dikcije, scenskog pokreta, borbi…


SAD pripremaju Siriju za novi rat - 04.04.2018, Sputnik Srbija\nSAD pripremaju Siriju za novi rat\nSjedinjene Američke Države u Siriji postavljaju „potencijal za sukob“ koji bi mogao dovesti do novog velikog rata, izjavio je zamenik načelnika Generalštaba... 04.04.2018, Sputnik Srbija\nSjedinjene Američke Države u Siriji postavljaju „potencijal za sukob“ koji bi mogao dovesti do novog velikog rata, izjavio je zamenik načelnika Generalštaba Vojske Rusije Sergej Rudskoj na Moskovskoj konferenciji o međunarodnoj bezbednosti.\nRudskoj smatra da je Vašington već počeo da radi na rasparčavanju Sirije.\n„Sjedinjene Američke Države već su krenule putem rasparčavanja Sirije i već pripremaju teren za konflikt koji će se pre ili kasnije pretvoriti u novi rat, gde će svi biti protiv svih“, istakao je Rudskoj.\nSAD pokušavaju da na istočnoj obali Eufrata u Siriji svojim oružanim snagama stvore kvazidržavu, rekao je on.\n„Potpuno su neprihvatljive težnje SAD usmerene na stvaranje kvazidržave na istočnoj obali Eufrata. Vidimo da se u ovim oblastima formiraju ne samo lokalne vlasti koje kontrolišu SAD, već počinje i formiranje oružanih snaga“, dodao je Rudskoj.


Šta povezuje gumene bombone i inflaciju? – Bankar.me\nDecember 20, 2021 Članci, MAKRO, PLANETA, SVE VIJESTI Leave a comment\nRuska inflacija ove godine konstantno prkosi prognozama, uključujući i one iz centralne banke, prema kojima bi uskoro trebalo da dođe do njenog usporavanja. Međutim, ekonomista Aleksander Abramov (Alexander Abramov) kaže da postoji jedan pouzdan način da se predvidi situacija – gumene bombone.\nPrema izvještajima za “Abramov indeks”, koji je pomenuti ekonomista kreirao za mjerenje cijena slatkiša i 11 drugih proizvoda koji su dio porodične kupovine, pokazuju da je inflacija bila gotovo 26,1 odsto u novembru, što je značajno više u odnosu na zvaničnih 8,4 odsto.\nIako analizi nedostaje statistička rigoroznost, brojke koje je Abramov objavio na svojoj Facebook strani privukle su pažnju eksperata koji ispituju oblasti sa najvećim rastom cijena, piše Bloomberg.\nPrema riječima nekadašnjeg rukovodioca ruske centralne banke Olega Vjugina (Oleg Vyugin) ovo je dobar indikator o tome šta se dešava, upravo zbog jednostavnosti pristupa. On je dodao i da Abramovi izvještaji bolje reflektuju realnost u odnosu na “ispeglane” analize prosjeka koje objavljuje vlast.\nOno što, donekle, potvrđuje vjerodostojnost Abramovih analiza jeste to što izvještaje objavljuje prije nego što izađu zvanične analize.\n“Septembar, oktobar i novembar bžilježe oštar i stabilan rast”, navodi on, dodajući da još uvjek ne vidi trend pada.\nU njegov indeks ulaze uvezene gumene bombone, koje ukazuju na posljedice inflacije na kurs različitih valuta, kao i cijene hleba, mleka i piletine. Podatke prikuplja posjećujući lokalne supermarkete i ne prilagođava analizu sezoni ili drugim faktorima.\nKako kaže, njegova analiza je veoma nestabilna i varira između očekivanja i zvaničnih podataka.\nPodaci Centralne banke pokazuju da su Rusi i dalje veoma skeptični prema zvaničnim podacima o inflaciji, te da smatraju da je ona dvostruko većom nego što se navodi u izvještajima. To pomaže da se održe očekivanja o budućem rastu cijena daleko iznad onih koje očekuje većina profesionalnih ekonomista, prenosi Biznis.rs.\n“Svako ima sopstvenu inflaciju”, kaže glavni ekonomista u kreditnoj kompaniji Expert RA Anton Tabak (Anton Tabakh), koji lično poznaje Abramova, i dodaje da je ovdje po srijedi inflacija cijenjenog profesora ekonomije.\nPOJMOVIAleksander Abramov (Alexander Abramov) INFLACIJA Rusija ruska ekonomija\nPrevious Bolni Erdoganov rat za ekonomsku nezavisnost\nSljedeći Omikron soj uzrokovao novi značajan pad cijena nafte\nRuski brod s ukradenim ukrajinskim žitom – u Siriji?


Radosavljević: Srbija je natopljena fašizmom | Autonomija\n“Narodi koji imaju ovoliko desničarskih organizacija kao što ih ima Srbija – nemaju budućnost”\nPredsednik Saveza antifašista Vojvodine Duško Radosavljević izjavio je večeras da je Srbija “natopljena fašizmom” i ocenio da mladi ljudi zbog toga odlaze iz zemlje.\n“Narodi koji imaju ovoliko desničarskih organizacija kao što ih ima Srbija – nemaju budućnost”, rekao je Radosavljević na tribini Antifašističke koalicije u Nezavisnom društvu novinara Vojvodine.\nPravnica Sofija Mandić ocenila je da su fašizam i ekstremizam u institucijama u Srbiji.\n“Fašisti su sa margine došli u centar i sa njima se upravlja iz centra. Antifašisti su gurnuti na marginu”, kazala je Sofija Mandić.\nIstoričar Milovan Pisari ocenio je da “nismo u stanju da shvatimo koliko brzo fašizam raste”, ne samo u Srbiji, već i u Evropi, u zemljama poput Mađarske i Italije.\n“Naravno, fašizam nema isti pojavni oblik kao dvadesetih i tridesetih godina prošlog veka, ali je situacija slična kao tada, jer se danas primenjuju vrlo slične politike prema migrantima, kao što su se primenjivale prema Jevrejima”, ocenio je Pisari.\nOn je ocenio da u Srbiji vlada konfuzija, a građani su zbunjeni jer su četnici proglašeni antifašistima, iako sa antifašizmom nemaju baš nikakve veze.\nNa tribinu „Gde stanuje ekstremizam?“ predstavljen je i deo rezultata istraživanja i mapiranja ekstremizma u Vojvodini.\nTribina je organizovana povodom obeležavanja Dana oslobođenja Novog Sada u Drugom svetskom ratu.


Artiljerijski napad na predgrađe Alepa, dvojica poginula - 04.11.2016, Sputnik Srbija\nArtiljerijski napad na predgrađe Alepa, dvojica poginula\nBorci u Alepu izveli su artiljerijski napad na predgrađe Ramusa u južnom delu grada, dva čoveka su poginula, a 11 ih je ranjeno, saopštila je agencija SANA. 04.11.2016, Sputnik Srbija\nvesti, svet, sirija, alep, ujedinjene nacije, nusra front\n19:48 04.11.2016 (Osveženo: 12:38 12.10.2021)\n© AFP 2021 / KARAM AL-MASRIČlan Sirijske civilne zaštite, poznate i kao Beli šlemovi, stoji pored porušenih zgrada u Alepu\nBorci u Alepu izveli su artiljerijski napad na predgrađe Ramusa u južnom delu grada, dva čoveka su poginula, a 11 ih je ranjeno, saopštila je agencija SANA.\nPrema navodima agencije, teroristi su izvodili napad sve do večeri, koristeći civile kao živi štit i ne dozvoljavajući im da napuste istočne oblasti grada kroz specijalne humanitarne koridore.\nTeroristi sprečili civile da napuste Alep\n4 Novembar 2016, 16:17\nGuverner provincije Alep Husein Dijab naredio je da se izvrše sve pripreme za prijem žitelja iz istočnog dela grada, a za tu svrhu podignuti su i centri za privremeni boravak.\nPrema rečima Dijaba, vozila hitne pomoći i druge službe su od ranog jutra u pripravnosti, kako bi mogli da prevezu one koji žele da napuste istok Alepa, ali im teroristi nisu dozvolili da to učine, „preteći nasiljem“.\nRanije u petak teroristi su iz minobacača i raketnih bacača gađali humanitarni koridor na zapadnom delu puta Kastelo. Pored dva ruska vojnika iz Centra za pomirenje, ranjen je i dopisnik lokalnog televizijskog kanala „Ihabrija“, kao i nekoliko sirijskih vojnika. Napad su, kako su kasnije saopštili mediji, izveli članovi koalicije Džejš el Fat, u kojoj su i teroristi Nusra fronta.\nDva ruska vojnika ranjena u Alepu\n4 Novembar 2016, 14:09\nSpecijalni predstavnik generalnog sekretara Ujedinjenih nacija Stefan Dižarik izjavio je da zbog sukoba u Alepu UN nemaju mogućnost da dostave humanitarnu pomoć žiteljima tog grada.\nDižarik je naveo da humanitarne operacije ne smeju da zavise „od političkih i vojnih inicijativa“ i naglasio da „UN i dalje nemaju neophodne garancije bezbednosti za upućivanje humanitarne pomoći u istočni Alep“.\nU sredu je ruski ministar odbrane Sergej Šojgu doneo odluku da se u Alepu 4. novembra od devet sati ujutru do 19.00 uvede humanitarna pauza. Borcima je predloženo da prekinu borbena dejstva i napuste Alep s oružjem kroz dva specijalna koridora. Istog dana grupacije naoružane opozicije, opkoljene sirijskom armijom, saopštile su da neće da napuste istočne delove grada.


Srbija u 2020. izvezla med u EU za oko 13 miliona evra - Dijalog.net\nNaslovna Vesti Evropska unija Srbija i Evropska unija Srbija u 2020. izvezla med u EU za oko 13 miliona evra\nSrbija u 2020. izvezla med u EU za oko 13 miliona evra\nPostavljeno 7. February 2021.\nKragujevac, 7. februar 2021. – Srbija je prošle godine, uprkos nepovoljnim klimatskim uslovima, na tržište Evropske unije izvezla 2.700 tona meda u vrednosti od oko 13 miliona evra.\n“Prošle godine bagremova paša je bila veoma loša, a prinos bagremovog meda, koji je izvozni brend Srbije bio je manji za čitavih 90 odsto. Uprkos tome, realizovan je izvoz na nivou višegodišnjeg proseka, a i devizni prihod je u tim granicama”, rekao je Živadinović.\nOn je istakao da je zbog smanjene ponude proizvođačka cena meda dostigla neverovatnih 6,71 evro po Kilogramu. Najveći kupci meda iz Srbije su Italija, Austrija, Nemačka, Francuska i Belgija.\n“Naš med je veoma cenjen i tražen u tim zemljama i s obzirom na potencijal tih tržišta, izvoz bi mogao biti znatno veći”, dodao je Živadinović.\n“Obezbedili smo sigurnost cene i sigurnost plaćanja. Prvi put ove godine u potpunosti smo ispratili rast cene meda na evropskom tržištu, a pored toga svaki med koji se otkupi za izvoz plaća se pčelaru pre preuzimanja”, istakao je Živadinović i upozorio da u prodaji i dalje postoje falsifikati čija je cena od 500 do 600 dinara.\n“Takve cene su jasno upozorenje da se radi o falsifikatu, jer ako je proizvođačka cena 800 dinara kako neko može med da prodaje za 500 ili 600 dinara. Realna cena meda sa porezima, trgovačkom, maržom i transportom je između 1.500 i 1.800 dinara”, rekao je Živadinović.\nPrethodno Prema Indeksu demokratije Srbija dobila najnižu ocenu\nSledeće Minić: Država se posebno uništava proteklih osam ili devet godina\nCSP: “Vučić kreira narativ o Evropskoj uniji”\nBeograd, 29. Mart 2021. – Predsednik Aleksandar Vučić je najvažniji izvor informacij…\nPokrenut SOS telefon za borbu protiv rastuće depresije i stigme\nBeograd, 13. maj 2021. – Fondacija Hemofarm pokrenula je nacionalnu …\nTop Tags vladavina prava evropske integracije OCD ljudska prava Srbija i Evropska unija konkurs Evropska komisija Društvo mediji Civilno društvo Evropska unija istraživanje mladi Vlada Republike Srbije lokalna samouprava


Susret Vučića i Putina u Pekingu: Sve pažljivo pratimo, Rusija će podržati Srbiju | Kodex.ME\nSusret Vučića i Putina u Pekingu: Sve pažljivo pratimo, Rusija će podržati Srbiju\nPredsjednik Srbije Aleksandar Vučić obavijestio je u Pekingu šefa ruske države Vladimira Putina o razvoju situacije na Kosovu i Metohiji i u kom pravcu ide rješavanje kosovskog problema, a Putin je potvrdio da zvanična Moskva pažljivo prati situaciju i da će pružiti Srbiji podršku, navode nezvanični izvori posle sastanka dva lidera.\n26. 04. 2019 - 13:29 Autor: Kodex\nVučić je na početku bilateralnog sastanka rekao da ne razumije nevjerovatne poteze Pristine, a bilo je riječi i o predstojećem sastanku u Berlinu. Zahvalio je ruskom predsjedniku na podršci, posebno kada je riječ o očuvanju teritorijalnog integriteta i cjelovitosti zemlje,prenosi Tanjug.\nPutin je rekao da Rusija pažljivo prati situaciju oko Kosova i Metohije i da će pružiti Srbiji podršku. Dodao je i da je zadovoljan ekonomskom saradnjom dvije zemlje, te da mu je drago da mogu da razgovaraju o bilateralnim i regionalnim pitanjima.\nDvojica predsjednika razgovarala su i o energetskoj saradnji i gasovodu, a predsjednik Srbije je ruskom kolegi pokazao prve fotogarfije o početku gradnje gasovoda "Turski tok" kroz Srbiju.\n"Razgovarali su i o vojno tehničkoj saradnji, kao i o radovima koje ruske željeznice izvode na dionici Stara Pazova - Novi Sad".\nVučić je rekao i da je u saradnji dvije zemlje postignuto mnogo konkretnih rezultata. "Zadovoljan sam zbog mogućnosti da se sastanemo na marginama današnjeg skupa i porazgovaramo o bilateralnim odnosima i situaciji u regionu", rekao je ruski predsjednik, koji je, takođe, podsjetio na svoju posjetu Beogradu u januaru ove godine.\nPrema njegovim riječima, ta posjeta je doprinijela aktiviranju bilateralne saradnje. Vučić je rekao da u Srbiji tu posjetu doživljavaju kao istorijsku. To je bila posjeta koja je, prema Vučićevim riječima, dotakla srca svih građana Srbije.\nSrpski predsjednik, inače, na početku sastanka je čestitao Putinu, obraćajući mu se na ruskom jeziku, veliki pravoslavni praznik, Vaskrs. Sastanku srpskog i ruskog lidera prisustvovali su i šef ruske diplomatije Segrej Lavrov, kao i srpski ministri, članovi delegacije koja boravi na forumu Pojas i put u Pekingu.


Organizovani kriminal Archives - Page 33 of 34 - Detektor\nPočelo suđenje za pranje novca od trgovine ljudima\nPred Sudom Bosne i Hercegovine počelo je suđenje Srpku Vučenoviću, optuženom za pranje oko dva miliona konvertibilnih maraka u periodu od 2008. do sredine 2013. godine.\nVučenović je optužen da je na svoje račune u više banaka na području Republike Srpske (RS) primio oko 730.000 dolara i 512.000 eura, koji potiču od trgovine ljudima.\nU optužnici je opisano da je novac primao od offshore kompanija sa Paname, Novog Zelanda, iz Hong Konga, osoba iz Azerbejdžana, kao i od braće Milana i Bože Vučenovića.\nProtiv braće Vučenović i još 11 optuženih trenutno je u toku suđenje pred Sudom Bosne i Hercegovine (Sud BiH) zbog trgovine ljudima, odnosno radne eksploatacije radnika iz Bosne i Hercegovine (BiH) u Azerbejdžanu.\nU uvodnim riječima, Tužilaštvo Bosne i Hercegovine (Tužilaštvo BiH) istaklo je da će dokazi pokazati da je Srpko Vučenović prao novac i da je kupovao nekretnine, mašine i druge stvari kako bi prikrio porijeklo novca. Iz Tužilaštva BiH su najavili da će dokazati i da je optuženi znao da novac potiče od krivičnog djela.\nBranilac Dragiša Jokić kazao je da Tužilaštvo BiH neće dokazati tvrdnje da je Srpko Vučenović prao novac i da je znao da potiče od trgovine ljudima.\nPrvobitno je optužnicu u ovom predmetu podiglo Specijalno tužilaštvo RS u ljeto prošle godine, a Okružni sud u Banjoj Luci se proglasio nenadležnim, nakon čega je optužnica proslijeđena Tužilaštvu BiH.\nIspitani osumnjičeni za krijumčarenje oružja\nDržavno tužilaštvo ispitalo je petoricu uhapšenih u policijskoj akciji “Volf”, koji se sumnjiče za trgovinu oružjem.\nNa području Laktaša i Gradiške uhapšeno je pet osumnjičenih, a izvršeni su i pretresi na sedam lokacija u akciji kodnog naziva “Volf RS”.\nKako je saopšteno iz MUP-a RS, prilikom pretresa oduzeta je veća količina oružja i druge vojne opreme.\nUhapšeni se sumnjiče, kako je saopšteno, da su švercovali oružje iz BiH u Švedsku, gdje su ga preprodavali organizaciji “Muslimansko bratstvo”.\nHapšenje je dio međunarodne akcije koju MUP RS vodi sa policijom Švedske, a koja je usmjerena na sprečavanje trgovine oružjem. U ovoj akciji u Švedskoj uhapšena je jedna osoba, a trenutno se traga za još dvije.\nOdređene mjere zabrane za devet osumnjičenih\nDržavni sud odredio je mjere zabrane za devetero osumnjičenih za kriminal u bankarskom sistemu i sticanje nezakonite koristi od oko 115 miliona maraka.\nTužilaštvo traži pritvor za devetero uhapšenih\nDržavno tužilaštvo zatražit će određivanje pritvora za devetero uhapšenih koji su osumnjičeni za kriminal u bankarskom sistemu i sticanje nezakonite koristi od oko 115 miliona maraka.


Bogatstvo Irana ponovo dostupno Srbima koji žele da zarade | Vestinet.rs\nPočetna TEMA DANA\tBogatstvo Irana ponovo dostupno Srbima koji žele da zarade\nBogatstvo Irana ponovo dostupno Srbima koji žele da zarade\nZa naše građevinare otvaraju se nova vrata na istoku. Već počinju pripreme za povratak naših privrednika na tržište Irana.\nPosle ukidanja međunarodnih sankcija, koje su uvedene 2006. godine, Islamska Republika Iran će savim sigurno biti ogromno tržište sa intenzivnim razvojem i investicijama u svim sektorima infrastrukture, industrije i izgradnje stambenih i javnih objekata.\nProcena je da će samo u periodu od narednih deset godina, kako kaže Vladimir Milovanović, generalni direktor „Energoprojekta“, investicije u Iranu iznositi oko 600 do 800 milijardi dolara. Deo tog „kolača“ mogao bi da pripadne i našim firmama.\nPre tri decenije, kako navodi Gorana Rodića, potpredsednika Građevinsko-industrijske komore Srbije, osim „Energoprojekta“ na tržištu Irana bili su prisutni „Geneks“, „Intereksport“ kao i firme iz BiH, Hrvatske i Makedonije.\n“Još postoje kontakti i tržište Irana je veoma interesantno posebno u delu proizvodnje nameštaja, poljoprivrednih proizvoda, papira i celuloze, pružanje inženjerskih i konsalting usluga. Posebno je bilo interesantno područje za naše firme kao što je „Entel“ i projektantske kuće, koje bi u kratkom periodu mogle da ugovore ozbiljne poslove”, kaže on.\nZemlja koja poseduje najveća nalazišta prirodnog gasa na svetu, četvrte svetske rezerve nafte, nalazi se među petnaest država najbogatijih rudama i mineralima i ima više od 80 miliona stanovnika, a pri tome ima prijateljske bilateralne odnose sa Srbijom, svakako je poslovno veoma interesantna.\n““Energoprojekt“ je u prethodnom periodu ostvario izvesne poslovne kontakte sa nekim kompanijama iz Irana i razmatra najpogodniji model nastupa, s obzirom na to da se na ovom tržištu teško možemo osloniti na domaći bankarski sistem i praviti ambicioznije planove”, navodi Milovanović.\n“Srbija nikako ne uspeva da formira Razvojnu banku Srbije, koja bi pomogla nastupu srpskih kompanija u inostranstvu, pa zbog toga poslovanje „Energoprojekta“ u inostranstvu zahteva opsežne pripreme za nastup na svim tržištima, posebno novim, kakav će biti Iran.\nŽelimo da iskoristimo naša znanja i poslovno iskustvo stečeno u mnogim zemljama Bliskog istoka i na drugim tržištima i realizujemo dugoročnije poslovanje na tržištu Irana”, objašnjava on.\nDakle, „Energoprojekt“, kao najrespektabilnija srpska građevinska i inženjering kompanija, već je otpočela pripreme za povratak na tržište Irana posle više od 30 godina.\nNekada je „Energoprojekt“, preko svog predstavništva u Teheranu, projektovao i obavljao nadzor na izgradnji više hidrocentrala i hidroenergetskih projekata u Iranu.\nPrema rečima Gorana Rodića, potpredsednika Građevinsko-industrijske komore Srbije, velike radove Iran planira na revitalizaciji postojećih irigacionih sistema, brana i masovnu izgradnju stanova. Obnavljaće se putevi, pruge, mostovi, a gradiće se i nova fabrička postrojenja i bolnički kompleksi.\n“Za ovako velika ulaganja naše firme su imale kontakte sa iranskim investitorima” navodi Rodić.\nUz „Energoprojekt“ šansu u ovoj azijskoj zemlji imaju i „Mostogradnja“, „Planum“, ZGOP, „Putevi Užice“, „Jedinstvo Užice“, Saobraćajni institut CIP, „Jaroslav Černi“ i druga naša preduzeća.\n“Naša operativa, sa kapacitetima koje sada ima, mogla bi u Iranu godišnje da realizuje poslove vredne i do milijardu dolara”, ističe Rodić.\nbankarbogatstvodecenijedirektordolaradržavafirmeGeneksgradićHrvatskeinostranstvuinvestitorimainženjeringiranskoiskustvojedinstvokompanijameđunarodnimostovinalazištanavodiobjekataozbiljneplanirapodručjepomoglapreduzećaprirodnoPutevi UžicerazvojrepublikasaobraćajsektoriSrbimastanovnikTeherantržišteulaganjaVečernje Novostivestizarade\nMesec nikad bliži: Uskoro ćemo putovati četiri sata do Meseca\nFeng šui: Evo kako položaj kreveta utiče na vaše zdravlje!


Disclaimer basf agro\n1. Ovu Stranicu oržava kompanija BASF. Sva prava u vezi sa njom poseduje i zadržava kompanija BASF.\n2. Stranica i softver koji su dostupni na ovoj Stranici pružaju se Korisniku kao što jesu, bez bilo kakvih (eksplicitnih ili implicitnih) garancija, obećanja ili jemstva u najširem smislu i u skladu sa propisima. Osim u slučajevima namerne zloupotrebe, kompanija BASF neće biti odgovorna za štete nastale u vezi sa korišćenjem ove Stranice. Kompanija BASF ni u kom slučaju neće biti odgovorna za bilo koje indirektne, slučajne, posledične i posebne štete nastale u vezi sa korišćenjem ove Stranice.\n3. Sve informacije o proizvodima ili druge informacije objavljene putem ove Stranice date su u skladu sa najboljim saznanjima kompanije BASF. Međutim, nijedna informacija, ukoliko to zakon dozvoljava, neće predstavljati garanciju, obećanje bilo koje vrste niti jemstvo kompanije BASF, niti ona oslobađa Korisnika od sopstvenih istraživanja i testiranja.\n4. Opšti uslovi prodaje kompanije BASF neće biti menjani ovom Stranicom, njenim sadržajem, materijalima, informacijama, osim ako je drugačije navedeno u pisanom obliku.\n5. Kompanija BASF može bez ikakve garancije da bilo kada i bez predhodne najave promeni i/ili ukine postojanje cele Stranice ili njenih delova po sopstvenom nahođenju i nije obavezna da aktualizuje Stranicu.


» EU programi za mlade predstavljeni srednjoškolcima u Leskovcu\nSvetlo, kamera, ton ... ide\nPrezentacija programa Evropske unije za mlade i međunarodnih volonterskih programa održana je u Hemijsko-tehnološkoj školi ,,Božidar Đorđević Kukar’’ u Leskovcu.\nO mogućnostima koje se pružaju mladima na području školovanja, razmena i volontiranja govorili su Marija Marinković iz EU info kutka u Nišu i Dragan Stojanović iz TEMPUS fondacije. Marinković je pozvala đake u niški EU info point gde mogu da pronađu relevantne informacije iz oblasti evrointegracija, evropskih institucija, šansi za mlade, kao i na brojne događaje koje ovaj kutak organizuje, a tiču se mladih.\nStojanović je ukazao da je Evropska unija kroz Erasmus + program za mlade izdvojila 1,47 milijarde evra, a namera je da budžet u narednom periodu bude i veći.\nMilena Milošević iz niške organizacije Proaktiv koja je kontakt tačka Mladih istraživača Srbije govorila je školarcima o vrstama međunarodnih kampova za volontiranje, načinima apliciranja kao i o vlastitom, kako je rekla, nezaboravnom iskustvu šestomesečnog volontiranja u španskoj Andaluziji kroz Evropski volonterski servis.\nAna Pecarski i Petar Đurović iz leskovačke organizacije Narodni parlament govorili su volonterskom kampu koji su prganizovali na planini Kukavica, a pozvali su i đake da apliciraju na konkurs ,,Mladi su zakon’’ putem koga mladi apliciraju sa svojim idejama za poboljšanje života u svojoj zajednici.\nPodsetimo, u leskovačkoj hemijsko-tehnološkoj školi ,,Božidar Đorđević Kukar’’ septembra je otvoren EU info corner u kome se đaci upoznaju sa Evropskom unijom kroz interaktivna predavanja, radionice, kvizove, a na raspolaganju su im i besplatne publikacije na EU teme.\nKako se “rodila” televizija u Srbiji?


Izjava Ambasade Rusije u Srbiji - CorD Magazine Izjava Ambasade Rusije u Srbiji - CorD Magazine\nIzjava Ambasade Rusije u Srbiji\nEvropska unija i dalje predstavlja projekat mira...\nDana 24. marta 1999. godine NATO – uprkos osnovnim načelima međunarodnog prava koji su utvrđeni u Povelji UN, Završnom dokumentu iz Helsinkija i drugim međunarodnim dokumentima – otpočeo je oružanu agresiju protiv Jugoslavije.\nTokom 78 dana varvarskog bombardovanja, koje je cinično prikazano kao „humanitarna intervencija u ime spasavanja izbeglica“, poginulo je oko dve hiljade civila. Uništen je značajni deo infrastrukturnih i industrijskih kapaciteta zemlje. Porušeno je na hiljade civilnih objekata. Primena municije sa osiromašenim uranijumom dovela je do nepovratnog zaražavanja u nizu regija zemljišta i podzemnih voda.\nOgromna šteta je naneta arhitekturi mira i bezbednosti u Evropi i međunarodnoj stabilnosti. Nakon Jugoslavije, kao što se zna, usledila je cela serija zapadnih operacija uz primenu snage koje su pokrenute pod propagandističkim izgovorima, bez sankcije Saveta bezbednosti UN ili uz izopačeno tumačenje mandata dodeljenog od strane SB UN.\nZajedničkim naporima Moskve i Beograda su u junu 1999. godine napadi projektilima Severnoatlantske alijanse zaustavljeni, uspelo je da se situacija oko srpske pokrajine Кosovo i Metohija vrati na političko-diplomatski kolosek. Parametri rešavanja kosovskog pitanja su definisani rezolucijom SB UN 1244 koja i danas igra u rešavanju tog pitanja temeljnu ulogu.\nTakvo zlo, kao što je bila agresija NATO-a protiv Jugoslavije, ne sme se nikada ponoviti.\nRusija će nastaviti da se odlučno zalaže za striktno poštovanje univerzalnih međunarodno-pravnih normi, kao što su princip nemešanja u unutrašnje poslove suverenih država. U tom kontekstu podržaćemo sve napore koji će doprinositi tome da Beograd i Priština postignu održivo i obostrano prihvatljivo rešenje koje odgovara interesima naroda Srbije i međunarodnom pravu.\nČeška primljena u Savet za ljudska prava UN umesto Rusije\nSvet 11 maj 2022\nGeneralna skupština Ujedinjenih nacija primila je Češku Republiku u Savet za ljudska prava, čime je ta zemlja postala članica umesto Rusije. Rusija je suspendovana prošlog...\nZvanični Berlin ukida sankcije Rusiji samo uz dogovor sa Kijevom\nSvet 6 maj 2022\nNemački kancelar Olaf Šolc izjavio je da neće biti direktnog mešanja Nemačke ili NATO u sukob u Ukrajini, a da će sankcije Rusiji biti...\nGutereš: SB UN podbacio u Ukrajini, nuklearni rat nezamisliv\nSvet 29 april 2022\nGeneralni sekretar UN Antonio Gutereš izjavio je na zajedničkoj konferenciji za novinare sa ukrajinskim predsednikom Volodimirom Zelenskim da je situacija u opkoljenom južnom gradu...\nPremijer Ukrajine Denis Šmihal rekao je da ukrajinske vlasti pregovaraju sa SAD i drugim zapadnim zemljama o korišćenju ruske imovine koju je Zapad zamrznuo. Šmihal...\nSrbija i Rusija će čuvati tradicionalno prijateljstvo\nDiplomatija 18 april 2022\nPredsednik Republike Srbije Aleksandar Vučić razgovarao je sa Nj.e Aleksandrom Bocan-Harčenkom, ambasadorom Ruske Federacije, saopštio je Kabinet predsednika. U saopštenju se navodi da je Vučić...


MMF preporučuje poboljšani nadzor nad AML i CFT procedurama\nETH $3.217 -3,91%\nBNB $471 -5,73%\nSOL $140 -6,52%\nXRP $0,75 -3,34%\nMMF je izjavio da Malta ne vrši korektan nadzor nad AML i CFT procedurama i zahteva "hitnu akciju".\nMeđunarodni Monetarni Fond (MMF) izjavio je da Malteška služba za finansijske usluge (MFSA) ima kritične probleme u svom nadzoru nad AML i CFT procedurama. MMF preporučuje “hitnu akciju”. Vest je objavljena u lokalnom Times of Malta 28. februara.\nIzveštaj o proceni stabilnosti finansijskog sistema izdao je MMF u četvrtak 28. februara i predstavlja procenu finansijskog sistema Malte, kvalitet regulativnog i nadzornog okvira, kao i sposobnost zemlje da se nosi sa finansijskim krizama.\nPrema izveštaju, MMF je izjavio da je “uklanjanje rizika finansijskog integriteta kritično za finansijsku stabilnost. Za rešavanje nedostataka u oblasti pranja novca i finansiranja terorizma potreban je pristup s više različitih elemenata. Potrebno je jačanje AML i CFT sistema kako bi se finansijski sektor i šira ekonomija zaštitila od pretnje pranja novca i finansiranja terorizma.”\nPrema Times of Malta, u izveštaju se ukazuje na potrebu za poboljšanjim pristupima nadzora informacije korisnika i praćenje računa koji su osetljivi na rizik, posebno za nerezidentne klijente, uključujući netransparentne firme, nove tehnologije kao što je digitalna imovina i e-igre i sredstva vezana za IIP.\nKada je reč o blokčein tehnologiji i kriptovalutama, izveštaj je navodno preporučio da se angažuje više resursa za nadgledanje pružalaca usluga. Pored toga, izveštaj je istakao “izazove sa kojima se suočava MFSA zbog povećanih zahteva za nadgledanjem sve većeg broja licenciranih finansijskih institucija u razvoju u jednom složenom regulativnom okruženju, kao i potrebu za unapređenje rada MFSA kako bi mogao efikasnije da radi.\nMalta je poznata po svojoj regulativi koja je prijateljski nastrojena kriptovalutama i blokčeinu. Međutim u januaru, MMF je istakao blokčein - zajedno sa sektorom igara na sreću - kao značajnu zabrinutost zbog mogućeg kršenja AML zakona. Agencija je tada izjavila:\n“Sve veći broj finansijskih subjekata pod nadzorom, brzi razvoj novih proizvoda, rastuće regulativno okruženje i pooštravanje tržišta rada doveli su MFSA do velikog pritiska.”\nZvaničnici Južne Koreje predlažu veću saradnju za globalnu kripto regulativu


19. Jan 2001 17:15 (GMT+01:00)\nMladenović pozvao UN da zaustavi albanske ekstremiste\nHolbruk za hitne izbore\nNJUJORK (Beta) - Vršilac dužnosti stalnog predstavnika SRJ u UN, Vladislav Mladenović pozvao je Savet bezbednosti da se zauzme za "bezuslovno poštovanje" Rezolucije 1244 o Kosovu i Vojno-tehničkog sporazuma iz Kumanova.\nMladenović je na sednici Saveta bezbednosti UN, na kojoj je između ostalog razmotrena i situacija na Kosovu i učinak međunarodne civilne i vojne misije u pokrajini, pozvao da se preduzmu sve mere kako bi se sprečila ponovna infiltracija albanskih ekstremista u Preševsku dolinu, na jugu Srbije.\nPre obraćanja jugoslovenskog predstavnika, Savet bezbenosti je saslušao izveštaj podsekretara za mirovne operacije UN Žan Mari Genoa koji je ocenio da na Kosovu postoji izvestan napredak i naglasio značaj razvijanja privatnog sektora u toj pokrajini.\nOn je rekao da je situacija na jugu Srbije i dalje napeta, ali je ocenio i da je uglavnom "prošla opasnost" od izbijanja sukoba širih razmera.\nAmerički ambasador u UN Ričard Holbruk pozvao je novog administratora Hansa Hekerupa, kao i Oebs da na Kosovu što pre, kako je rekao u narednih 120 do 180 dana, organizuju izbore. Holbruk je ocenio i da "Kosovo neće biti mirno i stabilno sve dok se ne reši pitanje njegovog statusa".\nZamenik ambasadora Rusije pri UN, Genadi Gatilov ocenio je da bi održavanje "ishitrenih izbora" na Kosovu, pre uspostavljanja pune bezbednosti i povratka izbeglica "učvrstilo jednonacionalu strukturu" Kosova. On je rekao da pitanje izbora i budućeg statusa Kosova mora biti rešeno u tesnoj koordinaciji sa vlastima SRJ.


Rusija pokazala velik potencijal Crnomorske flote - Sputnjik Srbija\n10:04 06.10.2016 Preuzmite kraći link\n„Jedna od stvari koje su veoma interesantne u vezi sa ruskim operacijama u Siriji jeste da je ona pokazala ekspedicionu sposobnost Crnomorske flote“, rekao je Pitersen. „Mislim da to nije nešto što su mogli da urade pre deset godina, ali sada je sirijska intervencija postala moguća zbog Crnomorske flote.“\nRusija ima legitimne nacionalne bezbednosne interese koji su jasno navedeni i misija Instituta je da pomogne onima koji u Americi donose odluke da shvate te interese i uvide šta ih motiviše, objasnio je Pitersen.\nCilj Instituta je da prihvati najbolje što akademska istraživanja daju i pokuša da pomogne američkoj mornarici, obalskoj straži, zajedničkim snagama, Ministarstvu odbrane i drugim organizacijama da donose bolje odluke o tome kako da se nose sa izazovima iz Rusije“, smatra Petersen.\n„Shvatam da je ovo mornarički koledž, ali naš cilj je da zaista ispita širok obim ruskih pomorskih pitanja, uključujući pitanja mornarice, brodogradnje, pomorskog prava, pitanja obalske straže, Arktika i mnogih drugih“, dodao je on.\nRuska mornarica je poslednjih nekoliko godina ostvarila značajan napredak u korišćenju tehnologije i obučavanju osoblje i zaslužila je da je poštuju, smatra Piterson.\n„Ali mislim da su neki od njihovih pomorskih platformi verovatno suviše skupe za ruski budžet za odbranu da bi se održale“, rekao je on. „Podmornica klase ’Severodvinsk‘ je astronomski skupa i oni se još uvek bave problemima sa balističkim raketama ’Bulava‘, koje se lansiraju sa podmornica, a još uvek postoje problemi u nabavci gasnih turbina zbog ukrajinskog pitanja.“\nInstitut za proučavanje potencijala Rusije nalazi se u okviru Pomorskog koledža koji je na Roud Ajlandu.\nCrnomorska flota, potencijal


Posle SAD i Rusija napušta nuklearni sporazum – RTV SUNCE Arandjelovac\nHome » Svet » Posle SAD i Rusija napušta nuklearni sporazum\nSjedinjene Države i Rusija su se, jedna za drugom, povukle iz učešća u nuklearnom sporazumu iz 1987, što političari i analitičari vide kao početak nove trke u naoružanju.\nRuski predsednik Vladimir Putin saopštio je u subotu da Rusija suspenduje svoje učešće u sporazumu o nuklearnim snagama srednjeg dometa iz ere hladnog rata. Ruski potez je usledio posle iste odluke SAD koja je saopštena u petak.\n“Američki partneri su objavili da suspenduju učešće u sporazumu, mi ga suspendujemo takođe”, poručio je Putin u obraćanju koje je prenosila državna televizija u subotu.\nOn je najavio da će Rusija početi da radi na izradi novih raketa, uključujući hipersonične projektile. Putin je svojim ministrima spoljnih poslova i odbrane naložio da ne iniciraju pregovore o razoružanju sa Vašingtonom.\nPredsednik Tramp učestvuje u predstavljanju izveštaja u Pentagonu, 17. januara 2019.\nSAD krive Rusiju za napuštanje sporazuma\nPredsednik Donald Tramp u petak je saopštio da SAD više neće da se povinuju odredbama decenijama starog sporazuma, optužujući Kremlj da svesno krši taj dogovor.\n“Rusija je suviše dugo kršila međunarodni sporazum o nuklearnim snagama srednjeg dometa (INF), tajno razvijajući zabranjene sisteme projektila koji predstavljaju direktnu pretnju našim saveznicima i trupama”, rekao je Tramp.\n“Nećemo dozvoliti da nas odredbe ograničavaju dok Rusija krije svoje poteze.”\nMeđutim, kasnije u petak, Tramp je u razgovoru sa novinarima ostavio otvorenom mogućnost da se postigne neki dogovor. Rekao je da bi voleo da vidi pregovore o “novom i mnogo boljem sporazumu”, kojeg bi, kako je naglasio, “svi morali da se pridržavaju.”\nKinesko ministarstvo spoljnih poslova saopštilo je u subotu da se Peking protiv američkom povlačenju i pozvalo SAD i Rusiju da svoje stavove pomire konstruktivnim dijalogom.\nVIDEO: SAD napuštaju sporazum koji su potpisali Regan i Gorbačov\nSporazum INF koji su potpisali SAD i Sovjetski Savez 1987. bio je prvi pakt o kontroli naoružanja na svetu kojim je zabranjena cela jedna klasa oružja, i zabranjeno lansiranje krstarećih raketa sa zemlje, sa dometom izmešu 500 i 5,500 kilometara.\nAmerički obaveštajci i stručnjaci sekretarijata za odbranu kažu da su Rusi počeli da krše sporazum 2014, ako ne i ranije, kada je Rusija počela da razmešta rakete 9M729, posle godina testiranja osmišljenih da se izbegnu ograničenja nuklearnog sporazuma.\nRusko ministarstvo odbrane organizovalo je brifing za novinare u Kubinki 23. januara 2019.\nAmerički zvaničnici kažu da sada Rusija ima više bataljona opremljenih takvim projektilima.\nPrevious: Novi Sad: Kod mladića našli kilograme marihuane (FOTO)\nNext: Demonstracije i kontrademonstracije u Venecueli


NASTAVLJENA SEDNICA SKUPŠTINE OPŠTINE VLASOTINCE - Televizija K-1\nNASTAVLJENA SEDNICA SKUPŠTINE OPŠTINE VLASOTINCE\nNa jučerašnjem nastavku sednice skupštine opštine Vlasotince, započete u nedelju, odbornici su usvojili kadrovski plan lokalne samouprave i doneli odluke o lokalnim komunalnim taksama, naknadama za korišćenje javnih površina i odluku o izmeni i dopuni odluke o radu ugostiteljskih, trgovinskih i zanatskih objekata.\nPrilikom usvajanja izmene programa poslovanja JKP Komunalac za ovu godinu, predsednik opštine Bratislav Petrović je najavio da će ovo preduzeće morati da se oslanja na sopstvene prihode i zaradi plate.\n-U 2021.građani će plaćati deponovanje smeća koje je do sada, za njih, plaćala opština – rekao je Petrović.\nU drugom delu sednice odbornici su se najviše zadržali na tačkama dnevnog reda vezanim za JKP Vodovod. Prva je bila povećanje osnivačkog kapitala ovog preduzeća sredstvima koja su stigla iz republike. Reč je o namemskim sredstvima u visini od 15 miliona dinara.\nDirektor Zvonko Ilić podneo je detaljan izveštaj o poslovanju i ponovio više puta izrečenu tvrdnju na sednicama skupštine da je problem „Vodovoda“ višedecenijski. On je rekao da smatra da je pogrešan bio i sam izbor načina vodosnabdevanja Vlasotinca 1989.godine, preko gradnje fabrike vode jer je izabrano skupo rešenje. To je ilustrovao primerom dase za kubni metar prerađene vode u Leskovcu potroši 2 dinara za struju, a u Vlasotincu 14 dinara.\nOdbornik grupe građana „Dr Spasić“ Dragan Jović pitao je zašto dužnici nisu na vreme utuživani i tražio je da se spisak dužnika istakne javno.\nPredsednik opštine Bratislav Petrović rekao je da se problemi u 2021.neće „gurati pod tepih“ i da će se osim izmirenja duga za struju raditi na zameni vodomera i rekonstrukciji vodovodne mreže kako bi se smanjio gubitak u mreži.\nU nastavku sednice usvojeni su programi poslovanja za narednu godinu „Vodovoda“, „Komunalca“, narodne biblioteke, Kulturnog centra, SRC Vlasina, Centra za socijalni rad, Turističke organizacije i Štaba za vanredne situacije opštine Vlasotince.\nNa jučerašnjoj sednici obrazovan je Savet za bezbednost saobraćaja na teritoriji opštine i imenovani članovi Komisije za vraćanje zemljišta.\n← Vesti TV K 1 22 12 2020\n84 NOVOZARAŽENIH KORONA VIRUSOM, NEMA PREMINULIH U KOVID BOLNICI →\nJAVNA RASPRAVA O PROŠIRENJU SANITARNE DEPONIJE „ŽELJKOVAC“\nU BIBLIOTECI OTVORENA PRODAJNA IZLOŽBA U ČAST ŽENA\nPOSTHUMNO ODLIKOVANJE DOKTORKI DUŠANKI DUDI ŽIVKOVIĆ


VEST KOJA ĆE IZAZVATI HAOS: Zna se ko jedini iz ABA lige može u Evroligu | Happy BSC portal\nEvroliga je pre dva dana objavila da će učiniti sve da se sezona koja je u toku završi na terenu, ali se već uveliko razmišlja i o narednoj, ali sad je tu došlo do neočekivanih komplikacija.VTB liga zvanično saopštila da će se aktuelna sezone suspendovati i biti bez šampiona.\nPrema prvim informacijama, to će svakako biti prvoplasirani Himki koji će najverovatnije dobiti vajld-kartu. U sistemu Evrolige trenutno je 11 timova sa A licencom (Real Madrid, Barselona, Fenerbahče, Efes, Olimpija Milano, CSKA Moskva, Makabi, Panatinaikos, Olimpijakos, Žalgiris i Baskonija), a sigurni su još i Asvel i Bajern. To je 14 klubova i ostaju još četiri mesta.\nAko se prošlogodišnji šampion Evrokupa Valensija ne plasira u plej-of Evrolige, ovogodišnje takmičenje Evrokupa će dati dva predstavnika za Evroligu naredne sezone, odnosno dva tima iz finala. Od ukupno tri vajld-karte, jedna će sigurno ići Himkiju, dok će za druge dve konkurisati najverovatnije novi tim iz Engleske ili Virtus dok će jedna biti rezervisana za ABA ligu, ali samo ako Partizan ne dođe do finala Evrokupa. Kako sad stvari stoje, minimalne su šanse da ABA liga ima dva predstavnika u Evroligi naredne sezone, pošto će ECA, ako crno-beli preko Evrokupa dođu do Evrolige, vajd-kard verovatno ponuditi nekom nemačkom ili ruskom klubu.


Novi Hitman će biti predstavljen 7. juna - PLAY!\nNovi Hitman će biti predstavljen 7. juna\nHitman franšiza je pre oko godinu dana bila u neizvesnoj situaciji, gde je došlo do odvajanja studija IO Interactive(tvoraca ovih igara) sa kompanijom Square Enix, gde su oni na svu sreću uspeli da sačuvaju prava na izdavanje.\nNova Hitman igra je već ranije bila najavljena, a sada stiže i obaveštenje da će ona biti dostojno predstavljena 7. juna. Ova nova najava dolazi sa tekstom da pristiže sledeća meta koju Agent 47 mora da eliminiše.\nDrugih detalja trenutno nema o igri, ali će ona svakako nastaviti epizodno igranje prethodnika iz 2016. godine, gde su igrači dobijali sadržaj tokom određenog vremenskog perioda u vidu misija, i verovatno će doći u vidu druge sezone sadržaja, ali sačekajmo taj 7. jun.\nRelated Items:Agent 47, Hitman, IO Interactive, new game, twitter


Tanjug 5. maja 2021. 14:31\nBEČ – Evropska agencija za lekove (EMA) treba da ubrza postupak donošenja odluke o registraciji ruske vakcine protiv kovid-19 Sputnjik V i drugim pitanjima, izjavio je danas austrijski kancelar Sebastijan Kurc.\nGovoreći o isporuci Sputnjika V protiv korona virusa najavljene za april, Kurc je objasnio novinarima da je Austrija odlučila da koristi rusku vakcinu tek nakon što je bude registrovala EMA, preneo je Tas s.\n„Budući da EMA još nije registrovala vakcinu, nema ni isporuka. Dakle, ni Rusija nije zainteresovana za situaciju da mi imamo vakcine bez mogućnosti da ih koristimo, dok u drugim mestima postoji velika potreba za njima, a ni mi nemamo nikakvu korist ako se vakcine isporuče, a mi ne možemo da ih koristimo“, rekao je Kurc.\nOn je istakao da je EMA bilo potrebno mnogo vremena da donese brojne odluke, ne samo kada je reč o ruskoj vakcini.\n„Što pre se donesu odluke, verujem da će biti bolje“, istakao je Kurc.\nOvo pitanje se neće završiti, ono se tiče vakcinacije mladih i vakcinacije u budućnosti u slučaju mutacija, naveo je Kurc i dodao da će brze odluke biti od pomoći.


Đorđević: Biće to i poruka onima koji u Poljsku nisu pozvali Rusiju i Srbiju - Sve o Srpskoj\nĐorđević: Biće to i poruka onima koji u Poljsku nisu pozvali Rusiju i Srbiju\nMEĐUNARODNA KONFERENCIJA „BESMRTNI PUK“ 25. I 26. SEPTEMBRA U BEOGRADU\nZoran ĐORĐEVIĆ: U današnje vreme se pokušava umanjiti uloga Srba i Rusa i u Drugom svetskom ratu i u Prvom svetskom ratu. Gubitnici žele da drugačije prikažu svoju ulogu u tim ratovima\nMINISTAR za rad, zapošljavanje, boračka i socijalna pitanja Zoran Đorđević izjavio je danas da će organizovanje međunarodne konferencije „Besmrtni puk“ u Beogradu biti prilika da se podigne glas protiv revizije istorije i da se uputi poruka „onima koji nisu pozvali Rusiju i Srbiju“ na obilježavanje 80. godišnjice od početka Drugog svjetskog rata u Poljskoj.\nKako je Đorđević kazao na konferenciji za novinare u Beogradu, u današnje vrijeme se pokušava da se umanji uloga Srba i Rusa i u Drugom svjetskom ratu i u Prvom svjetskom ratu i ocijenio da gubitnici žele da drugačije prikažu svoju ulogu u tim ratovima.\nOn je istakao da je Srbija počastvovana što će udruženje „Besmrtni puk Rusije“, „koje podržava predsjednik Rusije Vladimir Putin“, biti organizator tog događaja.\nĐorđević je rekao da će organizovanje konferencije biti finansirano iz Rusije, a da će se njegovo ministarstvo postarati za logistiku.\nRukovodilac izvršnog komiteta „Besmrtnog puka Rusije“ Artjom Hutorskoj izjavio je da je Beograd odabran za domaćina, između ostalog i zbog obilježavanja 75. godišnjice od oslobođenja Beograda od nacističke okupacije 20. oktobra.\nHutorskoj je zahvalio Đorđeviću za organizaciju te konferencije i čestitao godišnjicu oslobođenja grada.\nKonferencija će biti održana u Beogradu, u Domu vojske 25. i 26. septembra i na njoj će biti riječi o dešavanjima u Drugom svjetskom ratu.\nTa konferencija se održava u okviru priprema za obilježavanja 75. godišnjice pobjede nad fašizmom, a na njoj će učestvovati oko 80 delegata iz 55 zemalja, među kojima i 10 delegata iz Srbije.\nTagovi„Besmrtni puk” Zoran Đorđević Poljska Rusija Srbija


Dodik: Republika Srpska prvo rešava pitanje imovine - 13.12.2021, Sputnik Srbija\nRepublika Srpska doneće zakon i propisati da je imovina u Srpskoj njeno vlasništvo, izjavio je srpski član Predsedništva BiH Milorad Dodik. 13.12.2021, Sputnik Srbija\nDodik je za Radio Republike Srpske rekao da će biti doneto i rešenje da sudije i tužioce bira Narodna skupština RS i da ne želi nikakvu BiH, osim dejtonske.Dodik je naglasio i da će sav novac koji RS daje za zajedničke organe BiH, oko 130 miliona evra, povući u RS, preneo je sajt RTRS.Pitanje imovine prvo je na redu, jer ustavni sud, kaže Dodik, nema pravo da utvrđuje vlasništvo, jer je to rešeno Dejtonskim sporazumom.On je dodao da će RS doneti zakone koji će potvrditi da je vlasnik imovine na svojoj teritoriji.Poštovanje Dejtona, kaže, ostaje prioritet, dodajući da postoje stvari na nivou BiH, koje neće dirati.Kada je reč o vojsci i Obaveštajno-bezbednosnoj agenciji i Agenciji za istrage i zaštitu, Dodik je rekao da u pogledu SIPA i OBA nema ništa osetljivo."Što se tiče vojske, Srpska ce pokušati da razume trenutak, jer postoje mnogi koji govore da je to problematično. Neka ostane paradna organizacija sa tri do četiri hiljade pripadnika. Nikada nije kasno da se toga rešimo", rekao je Dodik.\nRepublika Srpska doneće zakon i propisati da je imovina u Srpskoj njeno vlasništvo, izjavio je srpski član Predsedništva BiH Milorad Dodik.\nDodik je za Radio Republike Srpske rekao da će biti doneto i rešenje da sudije i tužioce bira Narodna skupština RS i da ne želi nikakvu BiH, osim dejtonske.\nDodik je naglasio i da će sav novac koji RS daje za zajedničke organe BiH, oko 130 miliona evra, povući u RS, preneo je sajt RTRS.\nPitanje imovine prvo je na redu, jer ustavni sud, kaže Dodik, nema pravo da utvrđuje vlasništvo, jer je to rešeno Dejtonskim sporazumom.\n"Sve vreme blefiraju i pokušavaju nešto da izmuvaju u vezi sa imovinom. Kada su izgubili živce, upregli su ustavni sud da odluči da šume i poljoprivredno zemljište nisu vlasništvo Srpske. A svi su svesni da je to imovina entiteta", naveo je Dodik.\nOn je dodao da će RS doneti zakone koji će potvrditi da je vlasnik imovine na svojoj teritoriji.\n"Mogu da najavljuju apelacije Ustavnom sudu, ali idemo ka tome da jednog dana regulišemo to pitanje i rešimo da odluke tog suda neće biti prihvaćene u Srpskoj. Šta drugo da radimo kada znamo da neće prestati da nas kinje sudom koji je obična prevara i koji više ne želimo u ovom formatu", naglasio je Dodik.\nPoštovanje Dejtona, kaže, ostaje prioritet, dodajući da postoje stvari na nivou BiH, koje neće dirati.\n"Sada bi bilo iluzorno ući u sferu pasoša, ali smo i to evidentirali kao problematično. Imovinu ćemo rešiti brzo. Kao i visoki sudski i tužilački savet BiH. Takav savet biće uskoro uspostavljen u Srpskoj. Postojeći, sa nivoa BiH, biće proglašen kao nevažeći za sudstvo u Srpskoj", dodao je on.\nKada je reč o vojsci i Obaveštajno-bezbednosnoj agenciji i Agenciji za istrage i zaštitu, Dodik je rekao da u pogledu SIPA i OBA nema ništa osetljivo.\n"Što se tiče vojske, Srpska ce pokušati da razume trenutak, jer postoje mnogi koji govore da je to problematično. Neka ostane paradna organizacija sa tri do četiri hiljade pripadnika. Nikada nije kasno da se toga rešimo", rekao je Dodik.


Demaj primio na sastanku ambasadora Austrije, visoko ocenjuje odlične odnose između dveju zemalja\nPriština, 29. avgust 2017. godine – Vršilac dužnosti Ministra inostranih poslova Republike Kosovo, Emanuel Demaj, primio je na specijalnom sastanku vanrednog i punomoćnog ambasadora Austrije u Republici Kosovo, Gernot Pfandler.\nU okviru ovog sastanka, ministar Demaj je visoko ocenio odličnu saradnju dveju zemalja na bilateralnom i multilateralnom nivou kao i kontinuiranu i bezrezervnu podršku austrijske države prema Republici Kosovo u procesu izgradnje državnosti kao i njenom učlanjenju u regionalnim i međunarodnim inicijativama.\nOba sagovornika su diskutovala i o konstruktivnosti Kosova u Samitu u Trstu; dokazanoj zrelosti naše zemlje u regionalnoj saradnji; potrebi za podršku članstva Kosova u međunarodnim organizacijama; cilju povećanja bilateralne saradnje sa dodavanjem novih sporazuma; kao i o podršci studenata Republike Kosovo na redovnim seminarima u Austriji.


Uhapšen muškarac zbog lažnih domena eUprave i RFZO i falsifikovanih PCR testova\nVesti Autor:N1 Beograd30. maj. 202116:27 > 16:5083 komentara\nPripadnici Ministarstva unutrašnjih poslova uhapsili su N. M. (1987) zbog postojanja osnova sumnje da je izvršio više krivičnih dela falsifikovanje isprava, navodi se u saopštenju MUP-a.\nOn se tereti da je, od februara 2021. godine, koristeći lažne podatke do kojih je došao iz javno dostupnih podataka u bazi APR-a, napravio i registrovao domen www.ws-rfzo.co.rs, koji je koristio kao bazu za falsifikovane negativne potvrde PCR testova, stoji u saopštenju.\nZa navedenu uslugu poručioci su osumnjičenom uplaćivali iznos od 4.000 dinara na njegov račun u jednoj banci, saopšteno je iz MUP-a.\nPolicija je prilikom pretresa stana i drugih prostorija osumnjičenog pronašla i oduzela jedan računar, mobilni telefon marke „I-phone 12mini“, jedan eksterni HDD, USB i novac u iznosu od 900 evra.\nNavedeni domeni su na osnovu Zahteva Posebnog tužilaštva za borbu protiv visokotehnološkog kriminala ugašeni. Osumnjičenom je određeno zadržavanje do 48 sati i on će, uz krivičnu prijavu, biti priveden nadležnom tužilaštvu, navedeno je u saopštenju Ministarstva unutrapšnjih poslova.\nU akciji su učestvovali i pripadnci SBPOK, Odeljenja za suzbijanje visokotehnološkog kriminala, u saradnji sa Posebnim tužilaštvom za borbu protiv visokotehnološkog kriminala Višeg javnog dužilaštva u Beogradu.\nDa podsetimo, N1 je pisala o tome o kako funkcioniše šema sa lažnim PCR testovima. Tom prilikom iz Kancelarije za IT i eUpravu su nam rekli da falsifikovani testovi deluju kao da se neko malo veštiji u fotošopu dosetio da pravi lažne testove, ali da kada se učitaju kodovi sa zvaničnog i falsifikovanog PCR testa, jasno se vidi razlika u URL linku.


Čerkezović napustio Zenicu, Čelik ostao sa samo četiri košarkaša\nOmladinski košarkaški klub Čelik ostao je sa samo četiri domaća igrača jer je mogućnost da potraži novi klub dobio i Tuzlak Emir Čerkezović pa je upitan nastup zeničkog tima u preostala dva meča prvog dijela Prvenstva Bosne i Hercegovine, potvrdio je Feni predsjednik Čelika Goran Bulajić.\n– S ozbirom na to da smo proteklih dana ostali bez Anesa Podojka, Benjamina Bajramovića i Ranka Križanovića, a sada i bez Čerkezovića, jasno je da je upitan nastup seniorske ekipe u preostala dva meča, odnosno do prelaznog roka, kada bismo mogli angažirati nove igrače – kazao je Bulajić.\nZenički klub već ranije napustili su trener Josip Pandža, kapiten Milivoje Božović, Haris Ćurovac, Nedim Buza, Haris Dedajić i Stefan Simanić. Čelik bi 8. januara trebao gostovati kod tuzlanske Slobode, ali, s obzirom na to da je seniorski tim ostao sa samo četiri igrača, bit će gotovo nemoguće skupiti ekipu za tu utakmicu.\nUpitno je i, nakon toga, odigravanje domaćeg susreta protiv Posušja pa bi, ako se to desi, Košarkaški savez BiH mogao Čelik izbaciti u niži rang.\n– Šta god da se desi, to ne znači i gašenje kluba, jer sve mlađe selekcije nastavljaju s radom i takmičenjima – podvlači Bulajić.\nPlan je da tokom ovog mjeseca organiziraju u sjednicu Skupštine kluba, na kojoj bi trebalo biti izabrano novo rukovodstvo.


Poetica Musica u Crnogorskom narodnom pozorištu – Volim Podgoricu\nHome / NOVOSTI / Poetica Musica u Crnogorskom narodnom pozorištu\nPoetica Musica u Crnogorskom narodnom pozorištu\nAmbasada Sjedinjenih Američkih Država u Podgorici organizuje od 23. do 27. marta turneju dueta Eleanor Valkenburg (sopran) – Nataša Mitrović (klavir) u Crnoj Gori. Poetica Musica održaće koncerte u Muzičkoj školi „Dara Čokorilo“ u Nikšiću 23. marta u 19 sati, u Crnogorskom narodnom pozorištu 24. marta u 20, u Muzičkoj školi u Herceg Novom 25. marta u 19 sati i u sali Ministarstva kulture na Cetinju 26. marta u 20 sati.\nOsim koncerata, Poetica Musica organizovaće radionice sa učenicima muzičkih škola u Podgorici, Herceg Novom i Ulcinju.\nPoetica Musica izvešće djela savremene i tradicionalne američke muzike. Poetica Musica, udruženje iz Njujorka koje je The New York Times nazvao „Ambasadorima dobre volje“, trenutno je angažovano u Old Westbery Gardens-u u svojstvu rezidentnih umjetnika. Poetica Musica je imala turneje po Evropi i Bliskom istoku, gdje su nastupali na prestižnim festivalima. Nastupali su i u Viktorija i Albert muzeju, St-Martin-in-the-Fields i Holywell Music Room Univerziteta Oksford u Velikoj Britaniji. Poetica Musica je gostovala i u regionu: Makedoniji, Albaniji, Rumuniji, Bugarskoj, Bosni i Hercegovini, Slovačkoj, Hrvatskoj i Srbiji, učestvovali su na Sarajevskom festivalu u Bosni i nastupali u Dvorani Lisinski u Zagrebu.\nEleanor Valkenbur, sopran, umjetnička direktorka Poetica Musica, diplomirala je na Državnom univerzitetu u Njujorku, magistrirala u oblasti muzike na Univerzitetu Mičigen u En Arboru i magistrirala iz oblasti patologije govora na Hunter koledžu. Kao aktivna pjevačica i kamerni muzičar, nastupala je na festivalima u Bergenu, na Sarajevskom festivalu, na October Festival du Carthage kao i u St-Martin-in-the-Fields Series u Londonu, Kongresnoj biblioteci u Vašingtonu i Weill Hall-u u Karnegi holu u Njujorku. Predavala je pjevačima i na Višem institutu za muziku u Damasku, te muzičkim konzervatorijumima u Beogradu, Sofiji, Sarajevu, Ankari i Istanbulu.\nNataša Mitrović, pijanistkinja, diplomirala je i magistrirala na Muzičkoj akademiji u Beogradu, gdje trenutno predaje klavir. Dobila je 2005. godine Fulbrajtovu stipendiju za Univerzitet Mičigen u En Arboru, gdje je nastavila studije klavira. Dalje usavršavanje uključivalo je rad na Moskovskom muzičkom konzervatorijumu i studije klavira u Beču sa Avom Koujoumdjian i u Pragu sa Janom Novotnijem. Tokom usavršavanja na Univerzitetu Mičigen dobila je mnoge nagrade za klavirsko izvođenje, uključujući i nagradu Muzičke akademije u Beogradu za pedagoški rad i izvođenje, Prvu nagradu na Međunarodnom takmičenju u San Bartolomeo al Mare u Italiji i Drugu nagradu na Međunarodnom takmičenju pijanista u Rimu.\nCAREVIĆ: Sloboda počiva na pravnoj, a ne silničkoj državi, državi jednakosti, a ne nepravde i nezasluženih privileg… https://t.co/kv3N97d1k83 sata ago\nU ULCINJU UHAPŠENI TURISTI: Rekli da su u tranzitu, a ostali da ljetuju! - https://t.co/mw21kvKnHH https://t.co/gYWyhhTtca3 sata ago\nFORMIRAJU GRAĐANSKI BLOK: Demokrate, Partija penzionera, Demos, Nova ljevica, Društvo za istraživanje politike -… https://t.co/CgcWWWlOu03 sata ago


Posjeta menadžmenta «Bepplera&Jacobsona Montenegro» udruženju za djecu sa posebnim potrebama u Budvi - MontenegroClick\nPosjeta menadžmenta «Bepplera&Jacobsona Montenegro» udruženju za djecu sa posebnim potrebama u Budvi\nPredstavnici kompanije “Beppler&Jacobson Montenegro” posjetili NVO “Puževa kućica” – Udruženje roditelja djece i mladih sa smetnjama u razvoju u Budvi.\nKompanija je nedavno donirala “Puževoj kućici” terapeutski krevet i fizioterapeutkinja Nataša Stanković je objasnila način rada i praktične benefite ovog pomagala: “Dvije godine smo radili vidite u kojim uslovima, samo na strunjači. Od dvanaestoro djece koja su u mojoj grupi, a tu su slabo pokretna i nepokretna djeca, sa sedmoro je bilo neophodno raditi na fizioterapeutskom krevetu. Možda izgleda smiješno što se mi toliko radujemo krevetu, ali nam je mnogo pomogao,\ndošli smo do kreveta zahvaljujući kompaniji “Beppler&Jacobson Montenegro“. Sljedeće što je potrebno je da pokušamo da dobijemo jedan ripstol, treba nam balans klupa, ima još tu neophodnih stvari”.\nNikola Kasalo, izvršni direktor kompanije “Beppler & Jacobson Montenegro” je kazao da su se danas odazvali pozivu da se upoznaju sa radom i samim funkcionisanjem organizacije koja daje veliki doprinos lokalnoj zajednici i onima kojima je to najpotrebnije.\n“ Naša kompanija je prepoznala da je zaista urgentno potrebna pomoć “Puževoj kućici” i nadamo se da ćemo u budućnosti u skladu sa našim mogućnostima donirati i druge neophodne stvari koje su potrebne, ne samo “Puževoj kućici”, nego i onima kojima je to najpotrebnije. I ovim putem pozivam sve zainteresovane, naročito druge kompanije, da se uključe u život u lokalnoj zajednici, kako bi pružili neophodnu pomoć. Sa tako malo možemo postići puno toga”, rekao je Kasalo.\n“ Danas smo ugostili naše prijatelje iz kompanije “Beppler & Jacobson Montenegro”.koji su nam u donirali ovaj fizioterapeutski krevet koji je bio potreban i neophodan za rad našeg fizioterapeuta. Naravno, naša organizacija se finansira iz donacija, tako da mi nismo mogli sami da ga priuštimo zbog visoke cijene. Mi okupljamo tridesetoro djece sa posebnim potrebama. Oni su raspodjeljeni po različitim danima i različitim terminima zato što je prostor veoma uzak, tako da se veoma teško možemo svi ovako okupiti u istom terminu, osim u izuzetnim prilikama. Sa djecom radi fizioterapeut, kao što smo i rekli, fizikalnu terapiju, radi defektolog, logoped, defektolog olinofrenolog i psiholog radi porodično savjetovanje sa roditeljima”, izjavila je Nataša Anastasov, predsjednica Udruženja.\nOsim ovog praktičnog povoda cilj posjete je bilo razumijevanje potreba “Puževe kućice”, eventualne buduće pomoći i afirmisanja vrijednosti koje će prepoznati i drugi subjekti društvene zajednice koji su u mogućnosti da budu od pomoći.


U petak počinje sa radom trgovački deo Spensa\nObjekat će za posetioce biti otvoren prema redovnom radnom vremenu: radnim danima od 6,00 do 22,00, a vikendom od 8,00 do 22,00 sata.\n„U skladu sa Odlukom Vlade Republike Srbije o nastavku rada tržnih centara, preduzeli smo sve preventivne mere, kako bi se posetioci i korisnici usluga osećali bezbedno u našem objektu. Izvršili smo detaljno čišćenje i dezinfekciju svih prostorija, hodnika, liftova i garaža, kao i svih zajedničkih površina u celom objektu“, kažu iz Spensa.\n„Obavestili smo sve zakupce trgovačkog prostora da za njih takođe važe posebne mere, u vezi sa brojem korisnika, socijalnom distancom, ali i obavezno korišćenje zaštitne opreme kako za primaoce, tako i za davaoce usluga. Svaki lokal dužan je da vodi računa o broju ljudi koji ulaze, kao i o tome da li se kupci i zaposleni prdržavaju mera zaštite.\nIstovremeno Vas informišemo da, u skladu sa Odlukom Vlade Republike Srbije, od 4.5.2020. godine rade ugostiteljski objekti i teretane“, saopšteno je.


Obradović: Nema favorita; Večeras odluka oko Tipsarevića (VIDEO) - Dejvis kup, Tenis, Top News\nObradović: Nema favorita; Večeras odluka oko Tipsarevića (VIDEO)\nAleksandar Milosavljević 13.11.2013., 16:31\nSelektor teniske reprezentacija Srbije Bogdan Obradović istakao je da nema favorita u meču protiv Češke u finalu Dejvis kupa, ali da srpski tim ima ogromno samopouzdanje koje mu daje Novak Đoković i publika u Beogradskoj areni.\n„Nema favorita u ovom meču jer su oba tima najbolji ove godine. Izuzetno respektujemo Češku, ali je naša prednost što ćemo igrati pred 20.000 navijača, koji će nam, nadam se, dati više energije za pobedu“ – rekao je Obradović na konferenciji za medije u Beogradskoj Kombank areni, prenosi agencija Tanjug.\nOn je ocecenio da srpski tim ulazi u meč sa ogromnim samopouzdanjem jer Đoković „trenutno igra njabolji tenis na svetu“.\n„Kada je takva situacija, to vam daje ogromno samopouzdanje, a naravno tu su još Tipsarević, Bozoljac, Zimonjić, zbog čega imamao osnova da verujemo u sebe. Imamo tenisku budućnost, ali i veliku tenisku sadašnjost“ – rekao je Obradović i dodao da je Dejvis kup reprezentacija Srbije prava porodica sa pobedničkom energijom.\nNajbolji teniser Srbije Novak Đoković istakao je da mu igranje za reprezentaciju uvek predstavlja najveći mogući podsticaj.\n„Igranje pred 20.000 ljudi je nalepši mogući scenario i upravo to nam daje i najveću snagu“ – rekao je Đoković.\nOn je dodao da mu je veliki broj pobeda krajem sezone dalo sigurnost koja će ga nositi na terenu.\n„Ništa posebo nisam menjao. Možda sam promenio pristup igri, više sam izlazio na mrežu, ali u prinicipu najviše na čemu sam težio to je mentalna stabilnost“ – kazao je Đoković.\nDrugi teniser sveta je istakao da posebno respektuje Tomaša Berdiha i dodao da se radi o jednom od najboljih igrača današnjice. Srpski teniser osvrnuo se na finale Dejvis kupa koje je Srbija pre tri godine odigrala u Beogradu i pobedom nad Francuskom ostvarila istorjski uspeh.\n„To je jedan od najlepših trenutaka u mojoj karijeri, verujem da ovo mišljenje dele svi igrači iz našeg tima. Posebno se sećam trenutka kada sam savladao Monfisa, ali i poslednjeg riterna Viktora Troickog protiv Lodre. Mislim da nam se svima taj trenutak urezao u sećanje“ – rekao je Novak.\nPrema njegovim rečima, Španac Rafael Nadal je zaslužio da završi sezonu na mestu broj jedan.\n„Mislim da je Nadal zasluženo na prvom mestu ATP liste jer je osvojio najviše turnira ove godine. Što se mog cilja tiče za 2014. godinu, glavni fokus su mi gren slem turniri“ – poručio je Đoković.\nDrugi reket Srbije Janko Tipsarević nije mogao da precizira da li će biti spreman za meč sa Česima.\n„Nisam još dovoljno oporavljen i nije baš najbolja situacija sa povredom. Pokušavam da treniram bez bolova, a večeras ćemo odlučiti da li ću igrati“ – rekao je Tipsarević.\nPrvi dubl igrač Srbije Nenad Zimonjić istakao je da je u potpunosti spreman za meč sa Češkom.\n„Ako treba spreman sam da igram i pet sati. Znam da će biti izuzetno težak meč, dva puta su nas pobedili u dublu, ali verujem da ćemo ovoga puta biti uspešniji“ – rekao je Zimonjić.\nOsim Đokovića, Tipsarevića i Zimonjića, selektor Obradović na raspolaganju ima i Iliju Bozoljca, Borisa Pašanskog, Dušana Lajovića i Filipa Krajinovića.\nFinale Dejvis kupa između Srbije i Česke igra se od 15. do 17. novembra.\nBogdan ObradovićDejvis KupDejvis kup reprezentacija SrbijeJanko TipsarevićNenad ZimonjićNovak Đoković\nPrethodna vest Robi ipak ostaje u Kajzeriju\nSledeća vest Kozer ima ozbiljan zdravstveni problem\nKozer ima ozbiljan zdravstveni problem


Zbog zastoja u radu Komisije desetine miliona KM na čekanju - Akta.ba\n27.05.2020. 10:13 / Izvor: Akta.ba\nUdruženje banaka BiH poziva Parlament Federacije BiH /FBiH/ da hitno imenuje članove Komisije za vrijednosne papire FBiH da bi bile izbjegnute nemjerljive negativne posljedice, jer je zbog zastoja u radu Komisije desetine miliona KM na čekanju.\n"Ponovo skrećemo pažnju na urgentnost otklanjanja zastoja u radu Komisije kako za bankarski sektor, tako i za ukupnu poslovnu zajednicu u BiH. Zbog nemogućnosti rada Komisije za vrijednosne papire FBiH na desetine miliona KM ulaganja u bankarski sektor u BiH je na čekanju već duži period", saopšteno je iz Udruženja banaka BiH.\nIz ovog udruženja izražavaju uvjerenje da će nadležne strukture u okviru Parlamenta FBiH imati sluha za hitnost u rješavanju ovog pitanja.\nIz Udruženja podsjećaju da je osnovni zadatak Komisije zaštita investitora, te nadzor tržišta i učesnika na tržištu, kao i nadzor emisije i prometa vrijednosnih papira, da bi bila izbjegnuta nemjerljiva šteta privredi, bankama, dioničkim društvima, dioničarima i investitorima.


Zbog radova izmena trasa autobusa JGSP-a na Bulevaru Jaše Tomića | TV KANAL 9 NOVI SAD\nNaslovna SERVISNE SAOBRAĆAJ Zbog radova izmena trasa autobusa JGSP-a na Bulevaru Jaše Tomića\nZbog radova izmena trasa autobusa JGSP-a na Bulevaru Jaše Tomića\nZbog izgradnje kolovoza i prateće infrastrukture od danas je privremeno izmenjen režim saobraćaja na Bulevaru Jaše Tomića, od raskrsnice sa Rumenačkom ulicom do raskrsnice sa Ulicom Stjepana Mitrova Ljubiše.\nZa vreme opremanja lokacije za budući objekat novog “Lidla”, biće potpuno obustavljen saobraćaj, od Ulice Pariske komune do Rumenačke.\nAutobusi na polascima za “Aptiv” od Železničke stanice saobraćaju Bulevarom oslobođenja, Bulevarom kralja Petra I, Rumenačkom i dalje nastavljaju redovnom trasom. U suprotnom smeru autobusi saobraćaju istom, izmenjenom trasom.\nPrethodni tekstPozorišna predstava “Od raja do beznjenice” na Fantastu, u humanitarne svrhe\nSledeći tekstVremenska i bioprognoza, 15.8.2019.


Vilijem Bar tokom svedočenja pred Komitetom za pravosuđe Predstavničkog doma (Foto: Matt McClain/Pool via REUTERS)\nVilijem Bar, sekretar za pravosuđe, negirao je pred Odborom za pravosuđe Predstavničkog doma, da je zloupotrebio nadležnosti kako bi pomogao saradnicima predsednika Donalda Trampa i poboljšao šanse za Trampov reizbor.\nBara su članovi Odbora pozvali da govori o širokom dijapazonu tema u vezi sa Trampovom administracijom, uključujući i raspoređivanje federalnih policajaca kao odgovor na proteste u severoistočnom gradu Portlandu u državi Oregon.\nPretres pred Odborom za pravosuđe trajao je oko pet časova.\nDžerold Nadler, predsedavajući Odbora u Predstavničkom domu, u kome većinu čine demokrate, na početku pretresa je govoreći o Baru ukazao da je mandat sekretara za pravosuđe obeležen, kako je ukazao, ratom protiv profesionalnih službenika u naporima da se predsedniku SAD-a obezbede ustupci.\nDžerold Nadler, predsedavajući Komiteta za pravosuđe u Predstavničkom dom\n"Osećam potpunu slobodu da činim ono što verujem da je ispravno", uzvratio je Bar.\nBar je odbacio Nadlerove tvrdnje da je razmeštanje federalnih agenata po američkim gradovima, konkretno u Portlandu u državi Oregon, učinjeno kako bi se pomogla predizborna kampanje predsednika Trampa.\n"Nisam činio ništa čime bih pomogao Trampovim saradnicima koji ne zaslužuju ustupke, ali kao branjenici ne bi trebalo da imaju žešći tretman u odnosu na druge", rekao je sekretar pravosuđa.\nBar je tokom izlaganja isticao požare i nasilje koji su obeležili pojedine proteste - iznoseći optužbe protiv, kako se izrazio, krajnjih levih elemenata označavajući ih pojmom Antifa. Pozvao je federalne tužioce da podnose tužbe kada god je to moguće.\nTakođe, opravdavao je angažovanje federalne policije tokom protesta u Portlandu, gde su pojedini demoinstranti kamenovali zgradu federalnog suda.\n"Ono što se te noći događalo u pred zgradom suda ne može se nazvati protestom. Tu se radilo o napadu na američku vladu", rekao je Bar tokom pretresa pred Komitetom za pravosuđe Predstavničkog doma.\nOdgovarajući na pitanja Šejle Džekson Li, članice Odbora koja je Afroamerikanka, Bar je pokušao da ublaži tvrdnje o raširenoj rasnoj diskriminaciji među policijskim snagama širom države.\nŠejla Džekson Li, članica Odbora za pravosuđe Predstavničkog doma\n"Ukazali ste da je ubistvo Džordža Flojda bilo šokantno. Nisam saglasna sa tim", rekla je Džekson Li.\n"Čini mi se da vam je teško da shvatite sistemski i institucionalni rasizam koji je preplavio mnoge", istakla je Džekson Li - na šta je Bar uzvratio da nije saglasan sa tvrdnjom da je rasizam raspostranjen u policijskim stanicama.\n"Kriminal na ulicama predstavlja mnogo značajniju pretnju životima crnaca nego nepravilnosti u radu policije", rekao je Bar.\nRepublikanci: Baru onemogućeno da govori\nČlanovi Odbora za pravosuđe Predstavičkog doma iz redova republikanaca, uključujući Džima Džordana, izneli su tvrdnje da demokrate Baru nisu omogućile da govori.\n"Mislim da do sada nije zabeležen slučaj da osobi pozvanoj na pretres bude onemogućeno da odgovori na iznesene zaključke, postavljena pitanja ili napade", rekao je Džordan.\nNeki od političkih komentatora orijentisanih ka demokratama ukazali su da je način na koji su Baru postavljana pitanja - sekretaru pravosuđa omogućio da uspešno zaobiđe teme o greškama.\n"Bar ima sjajan dan i priliku da najavi Trampovu strategiju za reizbor", izjavio je Henk Šejnkopf, politički savetnik veterana Demokratske stranke.\n"Barovo svedočenje će verovatno pomoći Trampu u pridobijanju glasača u pregrađima", rekao je Šejnkopf.\nŠta je Bar planirao da kaže na otvaranju?\nU tekstu Barovog obraćanja na otvaranju rasprave pre saslušanja kaže se da je krajem maja smrt Džordža Flojda, nakon policijskog privođenja, bila "užasan" događaj koji je pokrenuo neophodno preispitivanje odnosa između čuvara zakona i Afoamerikanaca u Sjedinjenim Državama.\nAli, Bar kaže da aktuelni protesti u Portlandu i u drugim mestima više nisu u vezi sa Flijdovom smrću.\n"Naveliko odvojeni od ovih scena uništenja su čak i površni pokušaji nasilnih demonstranata da povežu svoje akcije sa smrću Džordža Flojda, ili bilo kakvim legitimnim pozivom na reforme", navodi Bar.\nOn je ponovio kritike Trampove administracije upućene lokalnim liderima, od kojih su mnogi reagovali na odgovor federalne vlade i pozvali Kongres da blokira raspoređivanje federalnih snaga u njihovim gradovima.\n"Izabrani zvaničnici federalne vlade, svaki član ovog komiteta - uprkos svojim političkim gledištima ili osećanjima spram Trampove administracije - treba da osude nasilje protiv federalnih policajaca i uništenje federalne imovine", kaže Bar. "To bi trebalo da urade i džrave i lokalni lideri koji imaju odgovornost da održe svoje zajednice bezbednim. Prećutkivanje uništavanja i anarhije znači odustajanje od osnovnih principa vladavine zakona koji bi trebalo da nas ujedine čal i u vremenima političkih podela".\nGradonačelnik Portlanda Ted Viler rekao je u ponedeljak, u zajedničkom pismu grupe gradonačelnika u kom se od Kogresa traži da obuzda upotrebu federalnih snaga, da "akcijama preduzetim tokom poslednjih nedelja nema mesta u ovoj zemlji".\n"Zahtevamo da federalne snage budu uklonjene iz naših gradova i ohrabrujemo nastavak akcije Kongresa kako bi se usvojio zakon u oba doma o okončavanju ove opasne preterane reakcije", tvitovao je Viler. "Administracija je pokazala da se bez oklevanja ili kajanja igra sa životima američkih građana, preko najotrovnije i najoštećujuće forme politike. Nećemo reći ništa više. Kažemo nedvosmisleno životi crnaca su važni".\nZakonodavci bi takođe mogli da upitaju Bara o drugim instancama sukoba između federralnih snaga i demonstranata koji su se dogodili 1. na Lafajet trgu, odmah ispred Bele kuće.\nAgenti su isterali demonstrante iz parka dimnim bombama i kuglicama suzavca, malo pre nego što je Tramp, u pratnji Bara i drugih, odšetao do obližnje crkve kako bi pozirao pred kamerama.Incident je tema drugog saslušanja u utorak na Kapitol hilu, pred Komitetom Predstavničkog doma za prirodne resurse.


Oslobođenje saznaje: U FBiH se ponovo uvodi policijski sat\nZbog sve većeg broja osoba zaraženih koronavirusom u FBiH, Krizni štab ministarstva zdravstva FBiH će sutra uvesti nove restriktivne mjere, od kojih su najznačajenije ograničavanje okupljanja, kao i ograničavanje kretanja. Uvodi li se ponovo policijski sat u FBiH?\n– Ograničenje kretanje je službeni naziv. Još uvijek nisu poznati detalji, odnsono od kada će tačno stupiti na snagu i od koliko do koliko sati će trajati policijski sat, saznali smo od naših izvora bliskih Ministarstvu zdravstva FBiH.\nTrenutno u je u FBiH ograničeno okupljanje na 30 osoba u zatvorenom prostoru i 50 osoba na otvorenom.\n– Još nije donesena konačna odluka o konkretnim brojevima, odnosno na koliko će biti ograničeno okupljanje, ali će sigurno biti restriktivnije nego do sada, dodali su naši izvori.\nKrizni štab Ministarstva zdravstva FBiH će odluku o novim mjerama saopćiti sutra u 14 sati.


Gosti slavili golovima petostrukog strelca Ivanovića i Lutovca. Sjajan doček za Partizan u Grošnici FUDBALSKI praznik u Šumadiji. Došao je Partizan, dočekan je kao Real Madrid, ispraćen je isto tako, a utakmica šesnaestine finala Kupa Srbije ostaće upamćena kao istorijski događaj u predgrađu Kragujevca. Selo Grošnica ovo ne pamti, stigli su crno-beli, četvorostruki uzastopni osvajači domaćeg Kupa.-Ovo je velikidogađaj za naše selo, ma za celuŠumadiju. Partizan je do sada dolazio u goste fudbalskim klubovima Radnički i Šumadija, ali u Vodojaži je prvi put. Pre 20 dana smo saznali da su nam crno-bei rival u šesnaestini finala Kupa i od tadaje cela Grošnica na nogama – sa ponosom...\n"Šumadija cela – crno-bela" FOTO\nFudbalski klub Partizan zahvalio se FK Vodojaža na gostoprimstvu prilikom meča šesnaestine finala Kupa Srbije...Crno-beli su savladali zonskog ligaša sa ubedljivih 6:0 pred više od 3.000 gledalaca na stadionu u Grošnici..."FK Partizan je bio gost gružanskog i erićevskog kraja, u šesnaestini...


Dom učenika u Trebinju jedna od uspješnijih ustanova u Srpskoj | Trebinje Live\nDom učenika u Trebinju jedna od uspješnijih ustanova u Srpskoj\nDom učenika u Trebinju, zahvaljujući Vladi Republike Srpske, gradu Trebinju, te privrednim kolektivima sa ovog područja, prethodnih godina radi uspješno i doprinosi razvoju grada, rekao je direktor ovog doma Jovo Grujičić.\nGrujičić je na obilježavanju krsne slave ove ustanove - Vavedenje presvete Bogorodice, rekao da Dom učenika ovu godinu završava pozitivnim finansijskim rezultatima, te da se po uslovima i smještajnim kapacitetima može svrstati u jednu od organizovanijih ustanova u Srpskoj.\nOn je podsjetio da je ove godine u objekat uloženo 40.000 KM i da su izmirene sve obaveze prema radnicima i dobavljačima, te da sa kapacitetom od 200 mjesta, odnosno 20 soba, pruža usluge, ne samo učenicima, već u ljetnom periodu sportistima iz zemlje i inostranstva.\n"Veliku podršku imamo od Ministarstva porodice, omladine i sporta, koje nam kroz ljetnu školu sporta omogućava da ljeti radimo tri mjeseca sa popunjenim kapacitetima, što nam mnogo znači za uspješan i pozitivan rad", kaže Grujičić i dodaje da ne izostaju ni podrška "Elektroprivrede Republike Srpske" i "Hidroelektrana na Trebišnjici" /HET/, koje su ove godine donirale oko 6.000 KM, što je utrošeno za linije za podjelu hrane.\nIstičući dobru saradnju sa gradskom administracijom, Grujičić je napomenuo da je grad Trebinje, pored redovnog granta od 58.000 KM, obezbijedio i dodatna sredstva od 16.000 KM koja su utrošena za rekonstrukciju dijela Doma.\nGrujičić je podsjetio da je trenutno u Domu smješteno 20 učenika sa područja istočne Hercegovine, izražavajući nadu da će taj broj narednih godina biti povećan, uvođenjem novih smjerova u trebinjskim srednjim školama.\nGradonačelnik Trebinja Slavko Vučurević rekao je da će i sljedeće godine uz redovan grant za Dom učenika biti izdvojeno dodatnih 20.000 KM, te da će gradska administracija pomoći da se klimatizuju sve sobe u domu.\nDom učenika Trebinje je vaspitno - obrazovna ustanova u kojoj su za redovne učenike iz susjednih opština koji pohađaju trebinjske srednje škole obezbijeđeni smještaj i ishrana, te uslovi za učenje, za sportske i vannastavne aktivnosti, kao i domska biblioteka. Dom je u potpunosti renoviran, a sobe su dvokrevetne, trokrevetne i četvorokrevetne sa kupatilima u svakoj sobi.\nCijena ishrane i smještaja je 75 KM mjesečno, a smještaj je besplatan za djecu poginulih boraca i ratnih vojnih invalida od prve do četvrte kategorije.